संदीप सिंह जवाहरलाल नेहरू विश्वविद्यालय छात्रसंघ के पूर्व अध्यक्ष हैं. यह नोट उन्होंने फ़ेसबुक पर लिखा था.\nइरादा विद्रोही की कविता पर, जीवन पर लिखने का था पर कुछ दिन बाद. वह लिखूंगा. पर ‘अपनी समझ’ यह तात्कालिक हस्तक्षेप करना पड़ रहा है. जिस तरह से उनकी मृत्यु को आत्महत्या बताकर, उन्हें ‘हारा’, ‘बेचारा’ टाइप ‘इस्तेमाल कर लिया जाने वाला निरीह’, जेएनयू के चिड़ियाघर में वामपंथियों का पाला अजूबा बताकर, कैम्पस और छात्र-आन्दोलन को कोसकर मुदित हो रहे हैं, यह कहना जरूरी लगा. जाहिर है, विद्रोही को महान, आदर्श इत्यादि वगैरह मानने में भी मेरी दिलचस्पी नहीं है. जाने कहाँ से वे इस क्रूर समय में अपनी फक्कड़ता कंधे पर कम्बल की तरह लादे लदर-फदर करते आ पहुंचे. कोई और समय या जगह होती तो शायद फक्कड़, अभंगी, औघड़ साधू होते और काफी पहले मर चुके होते. जेएनयू ने उन्हें इतने दिन जिन्दा रखा.\nहैरत इसलिए होती है कि कुछ लोग उन्हें दीन-हीन, बेचारा, समय और खुद से भी हारा मानकर ‘संवेदनाएं’ जाहिर कर रहे हैं. संभवतः ऐसाकर वे अपनी ही आत्म-पीड़ा को सहलाते होंगे. आप से यही गुजारिश है ऐसा न करें. किसान जीवन, मिथक, इतिहास और भूगोल का मिश्रित रसायन उनकी कविता की तासीर है जिससे वे हर किस्म के अन्याय का प्रतिकार करते आये हैं. “वह तो देवयानी का ही मर्तबा था, कि सह ली सांच की आंच, वर्ना बहुत लम्बी नाक थी ययाति की”. उन्हीं के शब्दों में ‘grand-some’ ‘handsome’ होना उनकी वृत्ति है. कविता में उन्होंने अपने को हमेशा कमोबेश एक महायोद्धा (भले ही पराजित) जैसा ही देखा और दिखाया जिसकी कमीज की जेबों में बैठकर बाघ बीड़ी पीते हैं और जिसकी नानी एवरेस्ट के खूंटे से अपनी गाय बांधकर मोहनजोदड़ो के तालाब में नहाती है. उनकी कविता विराट बिम्बों की कविता है, जीवन भले ही दिखने में ‘छुद्र’ और ‘दयनीय’ लगता रहा हो. संभवतः यह भी जीवन और काव्य में पैदा हुई, मौजूद रह गयी फांक के चलते ही था. पर उनको इसका क्लेश नहीं था. इतना तो तय है कि उनमें आत्म-दैन्य न था और उनकी कविता गजब के स्वाभिमान से भरी हुई थी. हाँ प्रचार बहुत अच्छा लगता था और आत्म-प्रचार करते भी थे पर वह भी उन्हीं के बीच जो उनके पास आता था. खुद वह सिर्फ आत्मीय-अनात्मीय ‘मित्रों’ के पास ही जाते थे जिसके कारण भौतिक थे.\nजेएनयू छोड़ने के लिए वे तैयार न थे. शांतिजी यह स्वीकार कर चुकी थी और हर महीने दिल्ली आने पर एक दिन उनकी खाने में पसंद की चीजें लेकर कैम्पस आती थीं. रिटायरमेंट के बाद वे अब ज्यादातर सुल्तानपुर में ही रह रही थीं और बदरपुर में अपने मकान के किराये पर उठे पांच कमरों का किराया व घर की देखभाल के लिए दिल्ली आना होता था. बेटा-बेटी सुरक्षित जीवन जी रहे हैं यह बताते हुए विद्रोही करुणा से भर जाते थे. आदमी खरे थे और मित्रों के जीवन-प्रसंगों का ख्याल रखते थे. प्यार की देह-भाषा समझते थे. वैसे ही मरे जैसा चाहते थे!\nचित्रः उदय शंकर\nसमाज की नजर में अराजक जीवन, उनका खुद का चुना हुआ था. 12 बरस पहले जब मैं जेएनयू आया था. छात्र-संघ पर एसएफआई भविष्य की तरह काबिज दिखता था. उस दौर में उन्हें कभी छात्र-संघ के कार्यक्रमों इत्यादि में बोलते न सुना. वह तो सिर्फ आइसा के कुछ कार्यक्रमों और ज्यादातर जुलूसों में कविता कहते देखे जाते थे. हकीकत यह है कि सन 2004-05 के उस दौर में कैम्पस के बड़े हिस्से के लिए वे कुतूहल और जुगुप्त्सा का विषय थे और विश्वविद्यालय के ‘हिंदी समाज’, कुछ पुराने छात्र और वामपंथी कार्यकर्ताओं के एक हिस्से के अलावा कैम्पस में उन्हें कोई उस अर्थ में नहीं जानता था जिस अर्थ में पिछले कुछ वर्षों में वे मशहूर हुए थे और जेएनयू, डीयू और राजधानी के विश्विद्यालयों में खासकर महिला-छात्रों में उनकी अपार लोकप्रियता बनी. मुझे याद है कि 2006 में जेएनयू के प्रशासनिक भवन पर छात्र-संघ के एक विरोध-प्रदर्शन के दौरान जब मैंने उन्हें कविता पढने के लिए बुलाया तब एसएफआई और पीएसयू (अब exist नहीं करता) के लोगों ने यह कहकर उनके कविता-पाठ का विरोध किया कि ‘विद्रोही महिला-विरोधी हैं और मां-बहन की गालियाँ देते हैं’.\nहर चीज का शुल्क मांगने वाले समाज को वे बेइन्तहा नापसंद करते थे. और उस अर्थ में विद्रोही एक ड्रापआउट थे. जैसा कि अति-संवेदनशील और गुरूर वाले लोगों के साथ कई बार होता है. इस ‘बास्टर्ड सोसायटी’ से अपनी लड़ाई वे बहुत पहले हार चुके थे पर यह हार उन्हें स्वीकार नहीं थी और जेएनयू ने उन्हें सहारा दिया और उनका सपना जिन्दा रहा. कम से कम अपने तईं वे ऐसा ही मानते थे. इसलिए अलक्षित सी छोटी जीतों को व्यवस्था पर करारी चोट मानते थे और अपने ऊपर हुए हर हमले यथा ग्रुप-4 के सुरक्षाकर्मियों का व्यवहार, जिसे वे कभी-कभी तो साम्राज्यवाद की साजिश तक मानते थे. जेएनयू सिक्योरिटी और प्रॉक्टर से वे प्रचंड घृणा करते थे और छात्र-संघ में मेरे कार्यकाल के दौरान मुलाकातों में यह एक तयशुदा प्रसंग और शिकायत होती थी.\nजाहिर है कैम्पस में सिमटा उनका जीवन था और वे कैम्पस के कवि थे. गर्चे जानने-मानने वाले कुछ लोग बाहर भी थे. 2007-08 में परियार हॉस्टल में उदय और दिग्विजय के कमरे पर बैठकर उन्हें रिकॉर्ड करने की संजीदा कोशिशें शुरू हुई जिसमें मार्तंड, शेफालिका, रवि, ब्रजेश जी व कुछ और साथी भी आ जुड़े. अन्ततः यह प्रयास कुछ वर्षों बाद जसम से ‘नयी खेती’ के रूप में सामने आया. इसी दौर में उन्हें बीबीसी ने छापा जिसकी प्रतियाँ लिए वे कई दिन घूमते-दिखाते रहे. प्रकाश भाई ने फिल्म के लिए रिकार्ड किया पर बना न पाए. अनसुइया ने फिल्म बनाई. बाद में पल्लवी पौल ने भी फिल्म बनाई. जसम के कार्यक्रमों और प्रतिरोध के सिनेमा के उत्सवों के सिलसिले में अलग-अलग शहरों में जाने का सिलसिला शुरू हुआ. मतलब ये कि थोड़ा चर्चा में आना शुरू हुए और बहुतों के न चाहते हुए भी आज उस मुकाम पर पहुँच गए जहाँ कुछ लोग ‘अहा जिन्दगी!’ जीते हुए पहुँचने की इच्छा रखते हैं.\nगाली-गलौज को लेकर कुछ छात्रों की शिकायत पर 2010 में जेएनयू से ‘आउट ऑफ़ बाउंड’ किये गए. खूब विरोध हुआ. फिलहाल डेढ़-महीने चन्दन के घर पर मुनिरका और बेरसराय में रहे. अपने घर जाने के लिए तैयार न थे. फेसबुक पर साथियों ने पेज बनाया जो हिट हुआ. नितिन ने फिल्म बनानी शुरू की. अंततः प्रशासन ने अपना निर्णय वापस लिया. फिर कैम्पस वापस आये. उसके बाद सुचेता डे के छात्र-संघ अध्यक्ष रहते हुए, संभवतः 2011-12 से छात्र-संघ भवन में उनके रहने की परमानेंट व्यवस्था की गयी जहाँ वे अंत तक रहे. दर्जनों बार बीमार पड़े. मौसम और जरूरत के हिसाब से कपडे लगे. नशे-पत्ती और खाने का रोज का खर्चा हुआ. जिसका चाहने वालों ने कभी कम, कभी ज्यादा, पर ख्याल रखा. अनगिनत छात्र-छात्राएं, कुछ अध्यापक एवं शुभचिंतक इसमें अदृश्य तरीके से शामिल थे. कैम्पस और मित्र यह सब करते रहे. उनकी ‘इतनी’ मकबूलियत और प्रसिद्धि मूलतः पिछले दस-बारह वर्षों की है. इसका कतई ये मतलब नहीं है कि पहले उनके गहरे दोस्त और हितैषी न थे और उन्हें कोई जानता न था.\nयुवाओं को वे बहुत पसंद हैं. लड़कियों को वे बहुत पसंद हैं. न जाने कितनी बार उनके कविता-पाठ के दौरान मैंने लड़कियों की आँख में आंसू छलकते देखे हैं. उनकी कविता ‘कुएं में कूदकर, जलकर मरी औरतों’ को फिर से जिंदाकर उनके बयानों को कलमबंद करती है, पूछती है बताओ कुछ छूट तो नहीं गया? नानी, दादी पर उनकी कविताओं से ग्रामीण-किसान परिवेश से आये युवक-युवतियां associate करते हैं जहाँ एक औरत ‘अपनी सात बित्ते की देह को एक बित्ते के आँगन में ताजिंदगी समोए रहती है और ‘उनके ख्यालों में एक अंधेरी कोठरी में एक बूढ़ी औरत रातों-दिन चिराग की तरह जलती रहती है’. इतिहास और मिथकों की थोड़ी भी जानकारी रखने वाले उनके बिम्बों से, प्रतीकों के इस्तेमाल और तोड़मरोड़ से विस्मृत होते हैं. भारतीय समाज की कोढ़ जाति-व्यवस्था और धार्मिक जकड़न और शोषण के चक्र में किस तरह ‘बेटे से छिपाया घी, उधार का गुड़, मेहमानों का अरवा, शंकर जी के लिंग पर चढ़ता रहा है, यदि देखना है तो पढ़िए विद्रोही को. ‘पामीर के पठार जैसी पीठ’ की सुन्दरता और ‘बाल्कन की झील में झुकी काकेशश की पहाड़ी’ जैसी पुष्ट मांसलता और कविता में दुनिया का भूगोल, बद्दू चरवाहे, आस्ट्रेलिया के गडरिये, दुनिया भर में किस्म-किस्म के तरीकों से बिकते ग़ुलाम, और सभ्यताओं के मुहाने पर बिखरी सच्चाइयाँ देखनी हों तो पढ़ें विद्रोही को.\nविद्रोही कोई ‘काम या नौकरी’ नहीं करना चाहते थे. कर भी नहीं सकते थे. कविता उनके लिए काम थी. अब इससे पेट तो नहीं भरता. तो क्या किया जाता? भूखे मरने के लिए छोड़ देते? क्या जो व्यक्ति ‘काम’ नहीं करेगा वह भूखा मार दिया जायेगा? ज्ञान और तकनीक वैसे भी बहुत अच्छी चीज नहीं है. इसने आज दुनिया को विद्ध्वंश के कगार पर खड़ा कर दिया है. विद्रोही अपने फक्कडपन में, लक्षित ‘पागलपन’, अलक्षित ‘चिंतन’ में, जाने-अनजाने इस मकड़जाल से बाहर थे. जिसमें फंसे हुए पढ़े-लिखों का त्रासद घमंड (Arrogance of Educated) तो देखिये!\nनिश्चय ही वे उस रूप में जन-कवि वगैरह नहीं थे जिस रूप में हमें अब तक जन-कवियों के बारे में बताया-दिखाया-समझाया गया है. उनकी कविता में जन थे और कविता की दिशा उधर ही थी जिधर नागार्जुन, गिर्दा, और गोरख जैसों की थी. हाँ, उनकी कविता का मिजाज अलग था. इतने विराट बिम्ब गोरख, नागार्जुन किसी के पास न थे. पर न वे बाबा की तरह ‘दुनियावी’ थे, न गोरख की तरह गेय, न ही खेत-मजदूरों के जीवन-संघर्ष में पूरी तरह उतरे हुए. उनकी गेती छात्र थे और जेएनयू उनका मोर्चा जहाँ वे अंतिम दम तक डटे रहे. उनकी अपनी समझ में ‘लड़ते हुए’. भले ‘महानुभावों’ को लगे ‘हाय! बेचारा विद्रोही’! यह भी कि वे जितने विद्रोही और अराजक थे उतने ही ‘यादव’ थे और ‘यादव-फादव कविता कब से लिखने लगे साहब’! उनके ज्यादातर चाहने वाले बड़े-बड़े साहित्यिक गिरोहों, संस्थानों, अकदिमियों की जद से बाहर के लोग और छात्र-युवा थे. जैसा और जितना भी वे सामने आ सके और इसमें जो इतनी देर लगी उसका कारण ज्यादातर यही था.\nऔर आज जन-कवि और लेखक है कौन? बड़े-बड़े प्रकाशनों, फेस्टिवलों और अकादिमिययों की गोद में बैठे और संचार-व्यवस्था के कमोबेश हर माध्यम में अपनी सामर्थ्य मुताबिक भरदम प्रयास कर अपनी जगह जुगाड़ते हुए कवि, लेखक क्या जन-कवि हैं? ये फालतू की बहस क्यों की जा रही है? और आज जन-कवि कहा कौन जायेगा? हजारों लोग जिसकी कविता को पढ़ रहे हो, शेयर कर रहे हों, जिसकी किताब की एक भी प्रति बाज़ार में बाकी न हो, जिसके निष्क्रिय पड़े फेसबुक पेज पर अभी भी हजारों लोग ‘विजिट’ कर रहे हों, हज़ार लोग जिसे विदा करने आए हों, वह व्यक्ति जन-कवि क्योंकर होगा? लाख कोशिश के बाद बीस लोग जिनका नाम नहीं जानते वे तमगा बांटने चले हैं!\nमेरे समझ में विद्रोही अपना रचनात्मक जीवन जी चुके थे. पिछले पंद्रह-सोलह वर्षों से उन्होंने एक भी नयी कविता नहीं लिखी थी. इस बात पर मेरा उनसे झगडा हुआ था और मैं इस एवज में मां-बहन की गालियाँ भी सुन चुका था. कुछ सर्दियों में कुछ दिन वे लोहित हॉस्टल के मेरे कमरे में भी रहे और समझ में आ गया कि गन्दगी में रहना कितना मुश्किल है. पर यही उनका चुना हुआ जीवन था जिसमें जेएनयू की जगह कविता से कम न थी. उनके भीतर कवि के अलावा एक कम्युनिष्ट कार्यकर्ता भी था जिसे वे बहुत तवज्जो से सहेजते थे. धरना-प्रदर्शनों के वे होलटाइमर थे और संघ व ब्राह्मणवाद से गहरी नफरत करते थे. यही कार्यकर्ता बार-बार कविताओं का पाठ करता था, जुलूसों में तख्ती उठाये रहता था, हुल्कारता था, बड़बड़ाता था, अलबलाता था, गाता था, अभुआता था और जिन्दा रहता था.\nउनका जीवन क्रांतिकारी रहा हो या न हो पर बेचारगी का नहीं था. ‘वे अपनी शर्तों पर जिए’ पूरे गुरूर के साथ. जो लोग आज उन्हें सर-माथे पर बैठाकर पता नहीं क्या से क्या बनाने में लगे हुए हैं और जो लोग उन्हें दीन-हीन, लुटा-पिटा, बेचारा मानकर आंसू टपकाते हुए उनके इर्द-गिर्द की राजनीति, लोगों और कैम्पस को कोस रहे हैं- ये दोनों किस्म के लोग वहीं हैं जिनके ‘जबड़ों से खाते वक़्त आवाज नहीं आती’ या फिर मासूम हैं. विद्रोही को न sanitize कीजिये, न idolize कीजिये, न ही दया दिखाइए. विद्रूप समय और ‘बास्टर्ड समाज’ से बाहर खड़े एक फक्कड़ कवि और कार्यकर्ता के प्रति एक कैम्पस के प्यार, तकरार, सहानुभूति और सहनशीलता को अपनी आत्मपीड़ा या राजनीतिक शुचिता के चलते विकृत मत कीजिये. न उनके नाम पर भवन बनाइये न मूर्ति बनाइये. हो सके तो छात्र-संघ भवन में उनकी एक तस्वीर लगा दीजिये जिससे उन्हें असीम प्यार था, संस्था से भी, बिल्डिंग से भी. वह तो क्या ‘तगड़ा कवि था, जो सब बड़े-बड़ों को मारकर मरा’.\nTags : communist movement, jawaharlal nehru university, JNU, left politics in india, sandeep singh, vidrohi\n← THE BEATLES – DEHRA DUN\nPROMISES, ANNOUNCEMENTS AND REALITY: THE 2015 STORY →


ओमप्रकाश राजभर ने अमित शाह का चैलेंज स्वीकार किया, कहा मैं बहस करने के लिए तैयार हूं।\nHome News ओमप्रकाश राजभर ने अमित शाह का चैलेंज स्वीकार किया, कहा मैं बहस...\nRajbhar in india provide news, hindi story,inspirational story, quetos in hindi\nNews : दिनांक 21 जनवरी 2020 को लखनऊ में CAA के समर्थन में अमित शाह जी की रैली रखी गयी थी। अमित शाह ने रैली को संबोधित करते हुए कहा कि सीएम के खिलाफ दुष्प्रचार किया जा रहा है। सीएम के खिलाफ राहुल बाबा, ममता , अखिलेश , मायावती समेत सभी विपक्षी पार्टियां कांव कांव कर रहे हैं।\nराहुल बाबा, ममता , अखिलेश , मायावती हम सार्वजनिक चर्चा के लिए तैयार है। किसी की भी नागरिकता चली जाय बता दिजिए।\nसुहेलदेव भारतीय समाज पार्टी के राष्ट्रीय अध्यक्ष ओमप्रकाश राजभर ने कहा कि कल गृहमंत्री जी की लखनऊ,में CAA के समर्थन में रैली की थी, जिसमें भीड़ जुटाने का काम ,सरकारी कर्मचारी प्रदेश के सांसद,विधायक,और मंत्रीगणों की थी!खूब गाड़ियों पर स्टिकर लगा-लगा के भाड़े की भीड़ आयी! क्या लखनऊ में धारा 144,CAA के विरोधियों के लिए ही है?\nओमप्रकाश राजभर ने चैलेंज स्वीकार करते हुए कहा कि गृहमंत्री अमित शाह जी हम CAA, NRC, NPR , विकास, बेरोजगारी, शिक्षा,पर बहस और बात करेंगे। आप स्थान बताए कहाँ आना है, मैं बहस के लिए तैयार हूँ हमसे निपट लीजिये उसके बाद दूसरे विपक्षी दलों से बहस करियेगा। हिटलर की तरह तानाशाही नही चलेगी।\nPrevious articleअरून राजभर ने गाजीपुर के विधानसभा जंगीपुर में जनचौपल की\nNext articleडाॅ. सुरेन्द्र प्रताप राजभर की पत्नी का निधन, सिद्धार्थ राजभर अंतिम शव यात्रा में शामिल हुए।


एसिड अटैक : मालीराम ने तोड़ा दम – Samachar Agency\nएसिड अटैक : मालीराम ने तोड़ा दम\nपीएम रिपोर्ट के बाद होगी कायमी, फिर करेंगे गिरफ्तारी : थाना प्रभारी\nसिवनी (साई)। पीड़ितों के कथनानुसार उन पर तेजाब फेंके जाने की घटना सोमवार की है। इस मामले में एक व्यक्ति की मौत हो गयी है। पीएम रिपोर्ट मिलने के बाद मामला कायम किया जायेगा। इसके बाद आरोपियों की गिरफ्तारी की जायेगी। उक्ताशय की बात छपारा थाना प्रभारी नीलेश परतेती द्वारा समाचार एजेंसी ऑफ इंडिया से चर्चा के दौरान कही गयी।\nछपारा पुलिस सूत्रों ने समाचार एजेंसी ऑफ इंडिया को बताया कि ग्राम चंदौरीकला निवासी प्रमोद ठाकुर, बीते सोमवार को दिन में लगभग 11 बजे, ग्राम सागर निवासी मालीराम (80) पिता गंभीर चौहान और सालिकराम (70) पिता दीपचंद को अपने वाहन में बैठाकर समीप ही स्थित एक अन्य गाँव में घुमाने के लिये ले गया था।\nसूत्रों ने बताया कि इसी दौरान मालीराम और सालिकराम को लेकर प्रमोद ठाकुर रामगढ़ के जंगल की ओर चला गया जहाँ प्रमोद ने उन दोनों से शराब पीने के लिये कहा। इसके साथ ही प्रमोद ठाकुर ने मालीराम और सालिकराम की पिटाई डण्डे से करना आरंभ कर दिया। मालीराम और सालिकराम ने प्रमोद से पूछा भी कि उनकी पिटाई क्यों की जा रही है लेकिन प्रमोद ठाकुर के द्वारा उनके सवाल का कोई जवाब नहीं दिया जा रहा था।\nपुलिस सूत्रों ने बताया कि प्रमोद ठाकुर सिर्फ पिटाई करने से ही नहीं माना और उसने अपने पास रखे तेजाब को भी मालीराम के पैर पर उड़ेल दिया। इससे मालीराम का पैर गंभीर रूप से झुलस गया। इस तेजाब के कुछ छींटे सालिकराम पर भी पड़े। इस घटना की अजीबो गरीब बात यह रही कि पिटाई करने के बाद प्रमोद ठाकुर ने दोनों पीड़ितों को वापस उनके घर ले जाकर छोड़ दिया। मालीराम के पास पाँच हजार रूपये होने की बात भी कही जा रही है, जो घटना के उपरांत उनके पास नहीं मिले।\nसूत्रों की मानें तो इसके बाद दोनों ही बुजुर्गों को उनके परिजनों के द्वारा अगली सुबह उपचार के लिये जिला अस्पताल में दाखिल करवाया गया। प्रत्यक्ष दर्शियों के अनुसार अस्पताल में भी मालीराम पत्ते की तरह कांपता रहा। ब्रहस्पतिवार को दिन में लगभग 11 बजे मालीराम ने उपचार के दौरान ही दम तोड़ दिया।\nइस संबंध में बण्डोल थाना प्रभारी ने चर्चा के दौरान कहा कि यह मामला छपारा थाना क्षेत्र का है इसलिये छपारा के थाना प्रभारी ही इस मामले में विस्तार से जानकारी दे पायेंगे। उधर, छपारा थाना प्रभारी से जब चर्चा की गयी तो उन्होंने कहा कि अभी उन्हें मर्ग डायरी नहीं मिली है, जब मर्ग डायरी उन तक पहुँचेगी उसके बाद ही वे इस मामले में प्रकरण कायम कर पायेंगे। छपारा थाना प्रभारी ने बताया कि इस मामले की जानकारी पुलिस को मिलने पर इस मामले में विवेचना आरंभ कर दी गयी है।\nज्ञातव्य होगा कि पिछले दिनों एक संदेही की पूछताछ के दौरान भागते समय चोट लगने से हुई मौत से छपारा पुलिस चर्चाओं में आ गयी थी। इसके बाद छपारा थाना प्रभारी को हटाया गया था। नवागत थाना प्रभारी की कार्यप्रणाली भी संदेह के दायरे में ही बतायी जा रही है। घटना सोमवार को घटित हुई और उसके बाद आरोपियों के नाम सामने आने के बाद भी छपारा पुलिस के द्वारा अब तक कार्यवाही किये जाने की बजाय मर्ग डायरी का ही इंतजार किया जा रहा है!\nमामला जाँच में है. मर्ग डायरी आने के बाद कायमी की जाकर गिरफ्तारी की कार्यवाही की जायेगी.\nथाना प्रभारी, छपारा.\nविधायक की ठनी पार्टी जिलाध्यक्ष से!\nग्रामीण अंचलों में कौन देगा ध्यान!


West Bengal Assembly Elections 2021 the Goghat assembly seat-West Bengal Assembly Elections 2021: जानें गऊघाट विधानसभा सीट के बारे में\nWest Bengal Assembly Elections 2021: जानें गऊघाट विधानसभा सीट के बारे में\nपश्चिम बंगाल विधानसभा चुनाव 2021 की गऊघाट विधानसभा सीट पर तीसरे चरण में6अप्रैल को वोट डाले जाएंगे.\nकोलकाता. पश्चिम बंगाल विधानसभा चुनाव 2021 की गऊघाट विधानसभा सीट पर तीसरे चरण में6अप्रैल को वोट डाले जाएंगे. वर्तमान में एआईटीसी के मानस मजूमदार, गऊघाट सीट से विधायक हैं. गौरतलब है कि पश्चिम बंगाल की सभी 294 सीटों पर 27 मार्च से 29 अप्रैल के बीच विधानसभा चुनाव आठ चरणों में होना है. पश्चिम बंगाल में चुनाव 27 मार्च, एक अप्रैल, छह अप्रैल, दस अप्रैल, 17 अप्रैल, 22 अप्रैल, 26 अप्रैल और 29 अप्रैल को होंगे, जबकि मतों की गिनती दो मई को होगी.\n2016 में एआईटीसी के मानस मजूमदार ने हासिल की थी जीत\n2016 के पश्चिम बंगाल विधानसभा चुनाव की बात करें, तो एआईटीसी के मानस मजूमदार ने गऊघाट विधानसभा सीट से जीत हासिल की थी. उन्होंने अपने निकटतम प्रतिद्वंदी और एआईएफबी के उम्मीदवार बिस्‍वानाथ काराक को 72072 वोटों को अंतर से हराया था. एआईटीसी के मानस मजूमदार को कुल 102958 और एआईएफबी के उम्मीदवार बिस्‍वानाथ काराक को 72072 वोट मिले थे.\nगऊघाट विधानसभा सीट पर मतदाताओं की संख्या\nपिछले विधानसभा चुनाव में गऊघाट विधानसभा सीट पर मतदाताओं की कुल संख्या 224139 थी, जिसमें से पुरुष मतदाता 115812 और महिला मतदाताओं की संख्या 108327 थी. विधानसभा चुनाव 2016 में गऊघाट विधानसभा सीट पर 88.57 प्रतिशत वोट डाले गए थे.


bihar board 10th can we expect better board result this year as intermediate results was much more better in numbers - News Nation\nइस साल के इंटरमीडिएट के रिजल्ट देखने के बाद यह उम्मीद जा रही है कि इस साल मैट्रिक यानी 10वीं का रिजल्ट भी काफी अच्छा आ सकता है.\nNews Nation Bureau | Edited By : Vikas Kumar | Updated on: 06 Apr 2019, 11:04:12 AM\nबिहार बोर्ड (BSEB) का मैट्रिक का रिजल्ट आज दोपहर 12.30 बजे आना है. इस साल के इंटरमीडिएट के रिजल्ट देखने के बाद यह उम्मीद जा रही है कि इस साल मैट्रिक यानी 10वीं का रिजल्ट भी काफी अच्छा आ सकता है. Intermediate का रिजल्ट जारी होने के बाद न्यूज स्टेट की ही खबर की पुष्टि हुई थी. न्यूज स्टेट पहले ही खबर दे चुका था कि इस साल 12वीं का रिजल्ट पहले से बेहतर रहेगा. जारी परिणाम बताता है कि इस साल कुल 79.76 फीसदी छात्र पास हुए. पिछले साल यह आंकड़ा 52.95 प्रतिशत था.\nमार्च में पहली बार जारी हुए 12वीं की परीक्षा परिणाम में 10 लाख 19 हजार 795 विद्यार्थी पास हुए. संकाय के लिहाज से आर्ट्स में 76.53, कॉमर्स में 93.02, साइंस में 81.20 विद्यार्थी पास हुए. महत्वपूर्ण यह है कि महज 28 दिनों में बिहार बोर्ड ने इंटर का परिणाम जारी करने में सफलता हासिल की.\nयह भी पढ़ें: Bihar Board BSEB 10th Result: BSEB रिजल्ट के लिए News State ने किए खास इंतजाम, सीधे यहां देखें रिजल्ट\nइसके साथ ही बिहार बोर्ड ने कई मायनों में कुछ उपलब्धियां पहली बार हासिल की है. इस सत्र में पहली दफे बार कोड के साथ प्री प्रिंटेड कॉपी उपलब्ध कराई गई. देश भर में पहली बार किसी बोर्ड ने परीक्षा में 10 सेट प्रश्न पत्र तैयार किए.\nबिहार बोर्ड रिजल्ट (BSEB Result) 2018 का एनालिसिस (BSEB Board Result Last Year Analysis)\nप्रथम श्रेणी- (First Class)\nद्वितीय श्रेणी (Second Class)\nछात्र - 3,67,989\nतृतीय श्रेणी (Third class)\nछात्र - 1,75,359\nबिहार बोर्ड के अन्य आंकड़ें\nकुल उत्तीर्ण - 12,11,617- 68.89%\nकुल उत्तीर्ण छात्र- 6,67,505\nकुल उत्तीर्ण छात्राएं-5,44,112\nकुल असफल- 5,38,825\nFirst Published : 06 Apr 2019, 11:03:19 AM


burnt body ofayouth tied to chains found inagovernment school in Bhopal Madhya Pradesh- भोपाल के स्कूल में मिली युवक की जंजीरों से बंधी जली हुई लाश, जांच में जुटी पुलिस - TV9 Bharatvarsh\nआशंका इस बात की जताई जा रही है कि युवक की जलाकर हत्या की गई है. सवाल उठ रहा है कि वह स्कूल के भीतर कैसे पहुंचा.\nमध्य प्रदेश की राजधानी भोपाल के एक सरकारी स्कूल में युवक का जंजीरों से बंधा जला हुआ शव मिला है. युवक की शिनाख्त नहीं हो पाई है. राज्य के विधि विधाई मंत्री पी. सी. शर्मा का दावा है कि हत्या की वजह का जल्दी ही खुलासा कर दिया जाएगा.\nपुलिस के अनुसार, पंचशील नगर के सरदार पटेल स्कूल के भीतर मंगलवार सुबह एक युवक का जंजीरों से बंधा जला हुआ शव मिला. यह शव स्कूल के भंडार कक्ष के करीब मिला है. यह युवक कौन है, इसका पता नहीं चल पाया है.\nस्कूल में शव होने की जानकारी मिलते ही पुलिस उपमहानिरीक्षक इरशाद वली सहित अन्य पुलिस अधिकारी मौके पर पहुंचे. इसके बाद शव को कब्जे में लेकर उसे अस्पताल भेज दिया.\nराज्य के विधि विधाई मंत्री शर्मा भी सरदार पटेल स्कूल पहुंचे. उन्होंने घटनास्थल का जायजा लेने के बाद संवाददाताओं से कहा, “युवक का शव मिला है, जो जंजीरों से बंधा हुआ और जला हुआ है. पुलिस मामले की जांच कर रही है. युवक की मौत की वजह का जल्द ही खुलासा कर दिया जाएगा.”\nपुलिस उपमहानिरीक्षक वली का कहना है, “युवक का शव पूरी तरह जला हुआ है. यह शव 24 से 48 घंटे पुराना लग रहा है. पोस्टमार्टम रिपोर्ट आने के बाद ही वास्तविकता का खुलासा हो सकेगा.” (आईएएनएस)\nमध्यप्रदेश में सरकारी स्कूलों की बदहाली, एक कमरे में पढ़ रहे 63 बच्चे


केरल: CPI कैंडिडेट के लिए कन्हैया ने किया प्रचार - kanhaiya kumar endorse for bhartiya communist party - AajTak\nकेरल: CPI कैंडिडेट के लिए कन्हैया ने किया प्रचार\nपत्तामबी में एक चुनाव रैली को संबोधित करते हुए कन्हैया कुमार ने केरल की तुलना सोमालिया से करने को लेकर प्रधानमंत्री नरेन्द्र मोदी के बयान की निंदा की.\nप्रियंका झा पलक्कड़, 14 May 2016\nजेएनयू छात्रसंघ अध्यक्ष कन्हैया कुमार राजनीति में आने की बातों को भले ही खारिज करते रहे हों लेकिन उन्होंने शायद इस तरफ धीरे-धीरे कदम बढ़ाने शुरू कर दिए हैं. कन्हैया कुमार ने शुक्रवार को अपने दोस्त मोहम्मद मोहसिन पी के लिए केरल में चुनाव प्रचार किया.\nमोहसिन 16 मई को होने वाले विधानसभा चुनाव के लिए पत्तामबी से भारतीय कम्युनिस्ट पार्टी के प्रत्याशी हैं. पत्तामबी में एक चुनाव रैली को संबोधित करते हुए कन्हैया कुमार ने केरल की तुलना सोमालिया से करने को लेकर प्रधानमंत्री नरेन्द्र मोदी के बयान की निंदा की.\nकेरल को लेकर प्रधानमंत्री के इस तरह के बयान पर आश्चर्य जताते हुए कन्हैया ने कहा कि देश में सबसे शिक्षित राज्यों में केरल शामिल है. कन्हैया ने कहा कि केरल अपने प्रगतिशील मूल्यों और लैंगिक न्याय के लिए भी जाना जाता है. कन्हैया ने एकत्र लोगों से ‘देश में संविधान और लोकतंत्र की रक्षा के लिए’ संघर्ष करने का आह्वान किया.\nकन्हैया ने HC के सामने रखी शर्त


MG Motor India: एमजी मोटर ग्राहकों को घर पर दे रही है कार की सर्विस, ऐसे कराएं बुकिंग - Hindi DriveSpark\n2 hrs ago BMW 530i M Sport 'कार्बन एडिशन’ भारत में हुई लाॅन्च, जानिए कीमत और फीचर्स\nPublished: Tuesday, June 22, 2021, 12:21 [IST]\nएमजी मोटर इंडिया ने लॉकडाउन प्रतिबंधों में छूट मिलते ही अपने ग्राहकों को डोर स्टेप कार सर्विस की सुविधा देना शुरू कर दिया है। कार निर्माता ने ग्राहकों की सुविधा के लिए प्रशिक्षित कार तकनीशियनों की टीम बनाई है जो कोविड-19 के सभी दिशानिर्देशों का पालन करते हुए सर्विस दे रहे हैं। ग्राहकों के घरों में सुरक्षित और संपर्क रहित सेवाओं में मामूली मरम्मत और फिटमेंट के अलावा कार सेनिटाइजेशन, फ्यूमिगेशन, सामान्य कार चेक-अप और कार ड्राई वॉश शामिल हैं।\nग्राहक MY MG ग्राहक ऐप के माध्यम से MG केयर सेवाओं का लाभ उठा सकते हैं। सेवाओं के लिए विशेष पोर्टेबल उपकरण का उपयोग किया जाता है। इसमें MGerm क्लीन फ्यूमिगेशन, ड्राई वॉश और कुछ मामूली मरम्मत जैसी सुविधाएं दी जाती हैं।\nकंपनी का कहना है कि न्यू नार्मल में ग्राहकों को की सुरक्षा को देखते हुए कंपनी ने डोर स्टेप सर्विस अभियान को शुरू किया है। कंपनी के तकनीशियन ग्राहकों के घर पहुंचने से पहले खुद को पूरी तरह सैनिटाइज करते हैं, इसलिए संक्रमण का खतरा न के बराबर होता है।\nएमजी ने अपने सभी डीलरशिप कॉन्टैक्टलेस कर दिया है। यहां मिलने वाली हर सर्विस अब बीना किसी के संपर्क में आये दी जा रही है। इसमें ग्राहकों के लिए वॉइस असिस्टेंस, डिजिटल डिस्प्ले और नो कॉन्टैक्ट / डिजिटल पेमेंट शामिल है। हालांकि, कुछ महत्वपूर्ण मरम्मत और बॉडी शॉप के काम के लिए ग्राहकों को सर्विस सेंटर पर ही आना होगा।\nएमजी मोटर इंडिया का वर्तमान में एक विस्तृत नेटवर्क है जिसमें पूरे भारत में 245 टचप्वाइंट शामिल हैं। इसने हाल ही में अपने ग्राहकों और उनके परिवार के सदस्यों को मुफ्त स्वास्थ्य परामर्श प्रदान करने के लिए एमजी हेल्थलाइन भी लॉन्च की थी।\nएमजी मोटर एमजी मोटर इंडिया ने अपनी 'सेवा' पहल के तहत महाराष्ट्र और गुजरात में अस्पतालों को हेक्टर एम्बुलेंस भी प्रदान कर रही है। बता दें कि इस पहल के तहत कंपनी 100 हेक्टर एम्बुलेंस का दान करने वाली है।\nहेक्टर एम्बुलेंस सभी आवश्यक चिकित्सा उपकरणों से सुसज्जित हैं। इनमें एक दवा कैबिनेट, वेंटिलेटर, ऑक्सीजन सप्लाई सिस्टम, पांच पैरामीटर मॉनिटर, ऑटो-लोडिंग स्ट्रेचर, बैटरी के साथ एक इन्वर्टर, अतिरिक्त सॉकेट, एक सायरन, एक लाइटबार और फायर फाइटर उपकरण शामिल हैं।\nहाल ही में माननीय केंद्रीय मंत्री नितिन गडकरी की उपस्थिति में कंपनी ने महाराष्ट्र के नागपुर और विदर्भ में आठ हेक्टर एम्बुलेंस का दान किया है। एमजी हेक्टर एम्बुलेंस का इस्तेमाल कोरोना मरीजों के अलावा अन्य चिकित्सा आपात स्थितियों के लिए भी किया जाएगा।\nनई MG Astor SUV को आज से ऑनलाइन कर सकेंगे बुक, अगले माह से शुरू होगी डिलीवरी\nनई MG Astor का टॉप-स्पेक Savvy ट्रिम हुआ लॉन्च, जानें क्या है कीमत और क्या हैं फीचर्स\nMG starts no contact doorstep home service facility for customers. Read in Hindi.\nStory first published: Tuesday, June 22, 2021, 12:21 [IST]


इन तीन चीजों की मदद से आसानी से पाए झुर्रियों से छुटकारा\nHomeOtherइन तीन चीजों की मदद से आसानी से पाए झुर्रियों से छुटकारा\nDr P.K. Sharma April 16, 2021\nकल्याण आयुर्वेद- झुर्रियां एक ऐसी चीज है जिसे कोई भी अपने चेहरे पर देखना नहीं चाहता है यह एक संकेत है जिससे आपकी त्वचा उम्र दराज लगने लगती है. आज के इस पोस्ट में हम आपको इन्हें दूर भगाने के लिए कुछ उपाय बताएंगे.\nतो आइए जानते हैं विस्तार से-\nमुल्तानी मिट्टी- यह त्वचा की समस्याओं को दूर करने में प्रभावी समाधान में से एक है. मुल्तानी मिट्टी को आधे घंटे के लिए पानी में भिगो दें. इसमें खीरा का रस, टमाटर का रस और शहद मिलाएं और अच्छे से मिक्स कर लें. इस पेस्ट को अपने चेहरे पर लगाएं. ऐसा लगातार करने से झुर्रियों की समस्या खत्म हो जाएगी.\nमिल्क पाउडर- मिल्क पाउडर में थोड़ा सा पानी और शहद मिलाकर गाढा पेस्ट तैयार करें. झुर्रियों से मुक्त मुलायम और ग्लोइंग त्वचा पाने के लिए इसे अपने चेहरे पर लगाएं.\nकेले का पेस्ट- एक पके हुए केले को मसल लें और झुर्रियों से जल्दी छुटकारा पाने के लिए इसे अपने चेहरे पर लगाएं. यह सूखी त्वचा के इलाज में भी फायदेमंद होता है. केला त्वचा को कसने में मदद करता है जो झुर्रियों की दृश्यता को कम करता है.\nआपको यह जानकारी कैसी लगी हमें कमेंट में जरूर बताइए और अगर अच्छी लगी हो तो इस पोस्ट को लाइक तथा शेयर जरूर करें. धन्यवाद.\nपुरुषों के रोग 548\nलिंग लंबा और मोटा करने के अचूक उपाय, 100% है कारगर


जबकि सी.पी.एन. ने लगभग 20 सालों से विदेशी व्यापारों के साथ काम पर ध्यान दिया है, कपड़ा उद्योग की गतिविधियों के कारण उन्होंने महसूस किया है कि उनकी सेवाओं की आवश्यकता उनके अपने देश में भी है। यह स्क्रीन-वर्क्स जैसे व्यापारों को, उनकी संवृद्धि को कार्यकुशलता पूर्वक और लाभप्रद रूप से बढ़ाने के लिए एक शानदार अवसर देता है।\nहमारे परावर्तक (रिफ्लेक्शन) पत्रक को पी.डी.एफ फॉर्मेट (अंग्रेज़ी में) डाउनलोड करने के लिए चित्र पर क्लिक करें। हमारे परावर्तक (रिफ्लेक्शन) पत्रक को पी.डी.एफ फॉर्मेट (अंग्रेज़ी में) डाउनलोड करने के लिए चित्र पर क्लिक करें। क्लीन बर्न ड्रायर सिस्टम सैन्को टेकनोलॉजी लिमिटेड (नॉटिंघमशायर में स्थित ड्रायर इंजीनियर) और सी.पी.एन. लिमिटेड (यॉर्कशायर में स्थित टेक्स्टाइल स्क्रीन प्रिंट कंसल्टंट) मिलकर क्योरिंग सिस्टम की एक नई श्रेणी की शुरूआत कर रहे हैं।\nक्लीन बर्न वह अद्भुत प्रणाली है जिसकी प्रतीक्षा छपाई उद्योग 2500 ईसा पूर्व से कर रहा है, जब मिस्र और यूनान के निवासीयों ने स्टेंसिल का प्रयोग किया था।\n• इंक (स्याही) की क्योरिंग (नई स्याही प्रणालियाँ -\nफॉरमेल्डिहाइड-मुक्त, पी.वी.सी-मुक्त, थैलेट-मुक्त)।\n• धुलाई-योग्यता - ग्राहक के धुलाई-मानकों के मानदंडों को पूरा करना।\n• कपड़े का रंग फीका पड़ना और झुलसना, खासकर सफेद कपड़ों का।\n• सम्पूर्ण भट्टी में तापमान का नियंत्रण।\n• बेल्ट की धीमी गति - हर घंटे क्योअर की गई छपाई की संख्या में बढ़त।\n• ताप का नुकसान - ड्रायर में अपर्याप्त ऊष्मारोधन (इन्स्यूलेशन)।\n• फैक्टरी और वातावरण में प्रदूषण।\n• गैस केवल अंशत: जलती हैं, और अवशेषों को वातावरण में छोड़ दिया जाता है।\n• संदूषण - यदि स्याही ठीक से क्योअर नहीं की गई है।\nसैन्को टेकनोलॉजी (इससे पहले कैलमेट/एस.टी. टेकनिकल के नाम से जाने जाते थे) और सी.पी.एन., दोनों छपाई उद्योग के अपने-अपने वैश्विक अनुभव, अर्थात, चीन, भारत, थाईलैंड, श्रीलंका, मादागास्कर, ऑस्ट्रेलिया, तुर्क, संयुक्त राज्य अमरीका और यूरोप, को लेकर भागीदारी करने के लिए एक साथ आए हैं। यह भागीदारी कई सालों से विश्व भर में ड्रायर आपूर्ति करने और गैस, बिजली, कपड़ा, जलवायु तापमान और स्याही प्रणालियों से सम्बन्धित समस्याओं को समझते हुए बनी है।\nकार्बन ट्रस्ट एक स्वतंत्र, अलाभकारी कम्पनी है जो सरकार द्वारा 2001 में यू.के. में निम्न कार्बन अर्थव्यवस्था को बढ़ावा देने हेतु स्थापित की गई थी। इसकी कार्बन ट्रस्ट सल्यूशन सेवा जलवायु परिवर्तन की सामाजिक चुनौतियों के लिए प्रायोगिक समाधान प्रदान करती है, जिसके लिए यह कार्बन उत्सर्जन के माध्यमों की पहचान करने और उसे कम करने के लिए व्यापार और सार्वजनिक क्षेत्र के साथ मिल कर कार्य करती है, साथ ही साथ कार्बन डाइऑक्साइड (CO2) उत्सर्जन को कम करने के लिए उर्जा कार्यक्षमता में निवेश करने के लिए प्रोत्साहित करती है। इसे प्राप्त करने का एक तरीका यह है एस.एम.ई. को उर्जा की बचत करने वाले उपकरणों में निवेश करने के लिए £3,000 (INR 231000) और £400,000 (INR 30800000) के बीच तथाकथित ब्याज-रहित उर्जा-कार्यक्षमता ऋण उपलब्ध कराना।\n• ब्याज रहित ऋण उद्योगों को उत्कृष्ट उपकरणों की खरीद सम्बन्धी कीमत अवरोधों को पार करने में में मदद करता है।\n• प्रस्तावित उर्जा बचत कार्बन ट्रस्ट द्वारा नियुक्त किए गए उर्जा परामर्शदाता द्वारा स्वतंत्र रूप से मूल्यांकित की जाएगी। बहुतांश मामलों में बचाई गई उर्जा में से ही ऋण की मासिक किश्त का भुगतान हो सकता है, अर्थात, आपका उपकरण स्वयं ही अपना भुगतान करेगा।\n• ब्याज रहित ऋण के लिए आवेदन पत्र भरने में बहुत आसान है और इसे भरने में केवल 15 मिनट लगते हैं - सैन्को और सी.पी.एन. आवेदन भरने में आपको सहायता प्रदान करेंगे।\n• ब्याज रहित ऋण हेतु आवेदन के पंजीकरण और जमा करने के2सप्ताहों के अन्दर कार्बन ट्रस्ट सभी आवेदनों का उत्तर देगी ।\nविद्यमान उपकरण जिनमें क्लीन बर्न तकनीक नहीं है, उन्हें सैन्को दल के इंजीनियर द्वारा, ड्रायर का कार्बन कम करने के लिए रूपान्तिरित किया जा सकता है। हालाँकि उत्सर्जन में घटाव, उर्जा में बचत और वायु-प्रवाह उतना नहीं होगा जितना कि सम्पूर्ण क्लीन बर्न ड्रायर से प्राप्त होता है, लेकिन फिर भी यह काफी हद तक महत्वपूर्ण होते हैं। महत्वपूर्ण रूप से, ये ड्रायर पूर्णतः यू.के. में बनाए जाते हैं, जिसका अर्थ है कि सर्विसिंग और तकनीक-सम्बन्धी सहायता आसानी से उपलब्ध होती है। क्लीन बर्न ड्रायर इस तरीके से बनाया गया है कि यह एक दिन में संस्थापित किया जा सकता है और इसे बहुत ही कम रखरखाव की आवशयकता होती है। तकनीकी सहायता बिना कॉल के प्रोग्रामेबल लॉजिक कंट्रोलर (पी.एल.सी.) द्वारा दी जा सकती है।\nतकनीकी सहायता बिना कॉल के प्रोग्रामेबल लॉजिक कंट्रोलर (पी.एल.सी.) द्वारा दी जा सकती है। हैवरहिल, सफ़ोक में स्थित स्क्रीनवर्क्स के उत्पादन प्रबंधक, डंकन गिलमर, एक नया क्लीन बर्न ड्रायर सिस्टम खरीद रहे हैं। उन्होंने ड्रायर की पूर्ण कीमत के लिए ब्याज रहित ऋण हेतु आवेदन दिया है, जिसमें पुराने ड्रायर को सेवा मुक्त करने की कीमत, पाइप के काम, नालियाँ एवं संस्थापन भी शामिल है। डंकन, उत्सर्जन में घटाव तथा गैस और बिजली के कम प्रयोग द्वारा होने वाली वित्तीय बचत के घटकों के आधार पर इस ड्रायर की खरीद को उचित ठहराते हैं। लेकिन इसके अलावा, ड्रायर द्वारा प्रदान की गई बढ़ी हुई गति, उन्हें दो पारियों में काम किए बिना, उनकी उत्पादकता बढ़ाने मदद करेगी। यह अनुमान लगाया जाता है कि उनकी CO2 की वार्षिक बचत लगभग 12 टन CO2 होगी - केवल एक पारी में काम करना ध्यान में रखा जाए, तो 24 टन। इसमें, एक अतिरिक्त पारी न चलाने की वजह से होने वाली अतिरिक्त बचत जैसे मज़दूर, प्रकाश व्यवस्था, तापन, आदि, को ध्यान में नहीं लिया गया है।\nक्लीन बर्न सिस्टम ने स्क्रीनवर्क्स को एक कदम पीछे लेकर अपनी व्यापार की कार्यनीति पर दुबारा विचार करने का अवसर दिया है। व्यापार को एक तटस्थ दृष्टिकोण से देखने के लिए डंकन ने सी.पी.एन. की सेवाएँ ली हैं, क्योंकि अगले पाँच सालों के लिए वे निरंतर वृद्धि का अनुकरण कर रहे हैं। सी.पी.एन. द्वारा दिए गए परामर्श विद्यमान इमारत में व्यापार की पुनःसंरचना करने के लिए बेहतर नक्शे और नई कार्यप्रणालियों के स्वरूप में हैं। छपाई कार्य-विधि में ड्रायर का महत्व और डिज़ाइन उत्पादक तथा ग्राहक के लिए हमेशा गौण रहे हैं। ड्रायर पर एक कलंक है कि वो केवल धातु का एक बक्सा है जो पैसे बर्बाद करता है, क्योंकि ज़्यादातर ग्राहक मूल्य देकर ड्राइंग सिस्टम खरीदते हैं। लेकिन वे नहीं जानते कि ड्रायर उनके लिए कितना महँगा पड़ता है, नहीं समझते कि ड्रायर उनके कर्मचारियों, पर्यावरण और उनके खुद के उत्पाद को कितनी हानि पहुँचाता है। ज़्यादातर ड्रायर उत्पादक असल में प्रिंट मशीन उत्पादक होते हैं, क्योंकि वे उपकरणों कि लिए ‘केवल एक दुकान जहाँ सब मिलता हो (वन-स्टॉप शॉप)’, बनना चाहते हैं। ग्राहकों के ‘कार्बन पदचिह्न’ महत्वपूर्ण रूप से कम करने के लिए कोई तकनीकी उन्नति नहीं हुई है। बहुत से उत्पादक गैस और इलेक्ट्रिक तापक प्रणालियों के लिए, खास डिज़ाइन किए हुए कार्बन कम करने वाले ड्रायर की बजाए आम रूप से उपलब्ध कॉम्पोनन्ट का प्रयोग करते हैं। सैन्को ने उनके बर्नर में नासा की तकनीक का प्रयोग किया है, जबकि इस क्लीन बर्न ड्रायर सिस्टम के अंदर इसके साथ ही हाइ-टैक फैन तकनीक का प्रयोग किया गया है। सी.पी.एन. लिमिटेड के जॉन जैक्सन कहते हैं कि ड्रायर छपाई कारख़ाने का सबसे महत्वपूर्ण उपकरण है। उचित ड्रायर का इस्तमाल करके एक छपाई कारख़ाना अपने गुणवत्ता-सम्बन्धी और तकनीकी मुद्दों को दूर कर सकता है, अर्थात :


प्रयागराज में डेंगू ने ली दो लोगों की जान, एक महीने में सामने आए 16 नए मरीज, दो हास्पिटल में भर्ती – A1IndiaNews.com\nप्रयागराज में डेंगू का खतरा बढ़ रहा है. गंगा-यमुना नदियों के बाढ़ से प्रभावित हुए मोहल्‍लों के साथ ही अन्य इलाकों में भी डेंगू के मामले बढ़ रहे हैं. गोविंदपुर और शिवकुटी के इलाके डेंगू से ज्यादा प्रभावित है. अगस्त में बाढ़ उतरने के बाद अबतक 16 नए मरीज आ चुके हैं. जबकि गुरुवार भोर में चिल्ला मलिन बस्ती में दो लोगों की मौत हो गई. जिले में एक माह में डेंगू के 16 मरीज आने से जिले का स्वास्थ्य महकमा भी परेशान है. एंटी लार्वा का छिड़काव, फागिंग व साफ-सफाई चुस्त-दुरुस्त करने का आदेश दिया गया है.\nगोविंदपुर चिल्ला निवासी लालचंद्र के 28 वर्षीय पुत्र अनुज को कई दिनों से बुखार से पीड़ित चल रहा था. गुरुवार भोर में तबीयत बिगड़ने पर स्वजन उसे लेकर स्वरूपरानी नेहरू चिकित्सालय जा रहे थे लेकिन रास्ते में अनुज की मौत हो गई. अनुज मोबाइल फोन की दुकान पर काम करता था. लालचंद्र के पड़ोस में ही रहने वाली 55 वर्षीय मूर्ति देवी कई दिनों से बुखार से पीड़ित थी. आज सुबह मूर्ति की भी मौत हो गई.\nजिला मलेरिया अफसर एके सिंह ने बताया कि हमारे पास केवल6कर्मी हैं. केवल शहरी क्षेत्र में ही 80 वार्ड हैं. ऐसे में नगर आयुक्त से निवेदन किया गया है कि सफाई कर्मियों से एंटी लार्वा का जलजमाव वाले क्षेत्रों में छिड़काव व फागिंग कराई जाए. हमने जिलाधिकारी के आदेश पर 14 डेली वेज वर्करों को रखा है. अब मलेरिया विभाग 20 मशीनों से बाढ़ प्रभावित क्षेत्रों में छिड़काव करा रहा है. निगम कर्मियों के सहयोग से बहुत जल्द ही सभी वार्डों में एक-एक कर्मी छिड़काव करने लगेगा.


उत्तराखंड में गुलदार और बाघों की संख्या बढ़ी, शिकार बन रहे मासूम बच्चे - dehradun number of tiger and leopard growing in uttarakhand - AajTak\nउत्तराखंड में गुलदारों की संख्या अब 2,500 से ज्यादा हो गई है, वहीं बाघों की संख्या में भी इजाफा हुआ है. बाघों की संख्या बढ़कर 442 हो गई है. इन आकंड़ों के बाद वन विभाग राहत की सांस ले रहा है. 2008 के बाद ताजे आंकड़े राहत देने वाले हैं.\nदिलीप सिंह राठौड़ देहरादून, 11 October 2019\nउत्तराखंड में बाघों की संख्या बढ़कर हुई 442 (फाइल फोटो-ANI)\nउत्तराखंड में बढ़ता जा रहा है गुलदारों का आतंक\nगुलदारों की संख्या बढ़कर 2500 से ज्यादा\nप्रदेश में बाघ की संख्या बढ़कर हुई 442\nउत्तराखंड में गुलदारों का आतंक बढ़ता जा रहा है. आए दिन लोग गुलदार के हमलों के शिकार बन रहे हैं. वन्यजीवों के हमलों को देखें तो गुलदारों ने पहाड़ से लेकर मैदान तक नींद उड़ाई हुई है. हाल के दिनों में कई बार इनके हमलों की घटनाएं सुर्खियां बनीं. स्थिति ये हो चली है कि गुलदार घरों के भीतर तक धमकने लगे हैं.\nगुलदार का अतिक्रमण गांवों में पालतू जानवारो की तरह हो गया है. सिमटते जंगली जमीन के बीच गुलदार की पहुंच गांव तक हो गई है. गुलदार के हमलों का शिकार सबसे ज्यादा मासूम बच्चे बन रहे हैं. इन सबसे इतर वन विभाग के लिए राहत भरी खबर यह है कि गुलदारों की संख्या में इजाफा भी हुआ है. उत्तराखंड वन विभाग जंगली जानवरों की गणना के लिए एक रणनीति भी तैयार कर रहा है.\nकितनी है गुलदार और बाघों की संख्या?\nइसलिए नहीं थम रहे गुलदारों के हमले\nवन विभाग के पीसीसीएफ जयराज सिंह के मुताबिक वन क्षेत्र में गुलदार की वास्तविक संख्या और घनत्व वाले क्षेत्रों का पता न चलने की वजह से गुलदारों को वन क्षेत्र तक सीमित करने की दिशा में सार्थक पहल नहीं हो पा रही है. गुलदार इंसानी आबादी वाले क्षेत्रों में दस्तक दे रहे हैं. पहले अविभाजित उत्तर प्रदेश के दौर में हर साल राज्य स्तर पर वन्यजीव गणना होती थी. उत्तराखंड बनने के बाद साल 2003, 2005 और 2008 में ही वन्य जीव गणना हुई है. हालांकि बाघ और हाथियों की गणना राष्ट्रीय स्तर पर 2015 तक होती आई है.\nहर साल जानवरों की होगी गिनती\nराज्य में गुलदार की गणना\nउत्तराखंड में साल 2003 में गुलदारों की संख्या 2,092 रही. 2005 में ये आंकड़े बढ़कर 2,105 हो गए. 2008 की जनगणना में गुलदारों की संख्या में ज्यादा इजाफा हुआ और आकंड़े बढ़कर 2,335 हो गए. 2019 के ताजा आंकड़ों के मुताबिक गुलदारों की संख्या 2,500 से ज्यादा गुलदार वन क्षेत्र में हैं.\nप्रदेश में बाघों की संख्या\nउत्तराखंड में साल 2010 में महज 227 बाघ थे. संरक्षित होने के बाद भी इनकी संख्या घटती जा रही थी लेकिन 2014 का आंकड़ा वन विभाग के लिए अच्छा रहा. 2014 में 340 बाघ थे, वहीं 2019 में बाघों की संख्या में इजाफा हुआ और उनकी संख्या 442 तक बढ़ गई. बाघों की संख्या ठीक ढंग से आगे बढ़ रही है.\nबच्चे को बचाने के लिए मां ने दरांती से ही कर दिया बाघ पर हमला, फिर...\nरणथंभौर: कड़ी मशक्कत के बाद आदमखोर बाघ T104 हुआ ट्रेंकुलाइज\nरणथंभौर में बाघ T20 के बाद अब T104 ने मचाया कोहराम, युवक की मौत


मोदी-नायडू में नहीं बनी बात, मंत्रियों का इस्तीफा लेकिन अभी भी NDA में TDP - special status andhra pradesh cm chandra babu naidu pm narendra modi - AajTak\nमोदी-नायडू में नहीं बनी बात, मंत्रियों का इस्तीफा लेकिन अभी भी NDA में TDP\nपीएम मोदी से बात के फौरन बाद चंद्रबाबू नायडू ने एक उच्च स्तरीय बैठक बुलाई है. ऐसे में कयास लगाए जा रहे हैं कि NDA-TDP की दोस्ती फिलहाल चलती रहेगी.\n(अपडेटेड 09 मार्च 2018, 8:50 AM IST)\nविशेष दर्जे की मांग पर अड़े आंध्र प्रदेश के मुख्यमंत्री चंद्र बाबू नायडू से पीएम मोदी की बात करने का भी कोई नतीजा नहीं निकला. आज शाम टीडीपी के दोनों मंत्रियों ने पीएम मोदी से मुलाकात कर इस्तीफा दे दिया. इससे पहले कयास लगाए जा रहे थे कि चंद्रबाबू नायडू से पीएम मोदी की बातचीत के बाद कोई बीच का रास्ता निकल सकता है. हालांकि पार्टी ने साफ कर दिया है कि वो NDA में बनी रहेगी.\nएनडीए से अलग होने पर अड़े आंध्र प्रदेश के मुख्यमंत्री चंद्रबाबू नायडू से प्रधानमंत्री नरेंद्र मोदी ने गुरुवार शाम को बात की थी. इस बातचीत के बाद एनडीए सरकार में टीडीपी के कोटे से बने दोनों मंत्री अशोक गजपति राजू और वाई एस चौदरी शाम6बजे प्रधानमंत्री से मुलाकात करने7लोक कल्याण मार्ग पहुंचे थे. लेकिन मुलाकात के कुछ ही मिनटों बाद दोनों मंत्रियों के इस्तीफे की खबर आ गई.\nइस्तीफा देने के बाद अशोक गणपति राजू ने कहा कि हम एनडीए का हिस्सा बने रहेंगे. हम अभी भी इस मुद्दे का हल निकालने की कोशिश कर रहे हैं, लेकिन पार्टी हाईकमान की ओर से हमें इस्तीफा देने को कहा गया था, जिसके बाद हमने इस्तीफा दे दिया है.\nवहीं वाईएस चौदरी ने कहा कि हमारी मांगों को अब तक तवज्जो नहीं दी गई. अब काफी लंबा वक्त निकल चुका है. दोनों मंत्रियों ने इस्तीफा देने से पहले चंद्रबाबू नायडू से फोन पर बात की थी. उनके कहने पर ही दोनों ने पीएम मोदी को इस्तीफा सौंप दिया.\nइधर पीएम मोदी से बात के फौरन बाद चंद्रबाबू नायडू ने एक उच्च स्तरीय बैठक बुलाई है. माना जा रहा कि 2019 से ठीक पहले अगर एनडीए में बिखराव हुआ तो इससे न सिर्फ पीएम मोदी की साख पर बट्टा लगेगा, बल्कि चुनाव में भी इसका असर देखने को मिल सकता है.\nइससे पहले राज्य सरकार में बीजेपी के मंत्रियों ने इस्तीफा दे दिया है, तो वहीं आज ही केंद्र सरकार से टीडीपी कोटे के मंत्री इस्तीफा देंगे. दोनों पार्टियों के बीच में बढ़ रही राजनीतिक तल्खी के बीच भी एक अलग बात देखने को मिली. जिस दौरान बीजेपी कोटे के मंत्री आंध्र प्रदेश सरकार से इस्तीफा देने पहुंचे तो वहां मौजूद टीडीपी मंत्रियों से गले मिले और उसके बाद अपना इस्तीफा सौंपा. बीजेपी कोटे के ये दो मंत्री कामिनेनी श्रीनिवास, माणिक्याला राव हैं.\nअगले साल हैं आंध्र में चुनाव, इसलिए आक्रामक है TDP\nअगले साल होने वाले लोकसभा और आंध्र प्रदेश विधानसभा के एक साथ होने वाले चुनावों के मद्देनजर लंबे समय से लंबित मांगों को लेकर टीडीपी काफी आक्रामक है.\nटीडीपी और बीजेपी के बीच चल रही अदावत के बीच नायडू और मोदी की मीटिंग काफी अहम थी. इस मीटिंग में नायडू ने पीएम को 17 पेज का दस्तावेज सौंपा था. दोनों नेताओं के बीच डेढ़ साल बाद मुलाकात हुई थी.\nजानिए क्या है टीडीपी की मांग\n- चंद्रबाबू नायडू की मांग है कि केंद्र पोलावरम परियोजना के लिए 58,000 करोड़ रुपये को तत्काल मंजूरी दे.\n- उन्होंने मोदी से नए राज्य की राजधानी अमरावती के विकास के लिए केंद्रीय बजट में पर्याप्त राशि सुनिश्चित करने का आग्रह किया.\n- वह यह भी चाहते हैं कि मोदी राज्य विधानसभा की सीटें 175 से बढ़ाकर 225 करने के लिए तत्काल कदम उठाएं, जिसकी प्रतिबद्धता पुनर्गठन अधिनियम में की गई है.\n- नायडु का कहना है कि राज्य के विभाजन के कारण आंध्र प्रदेश वित्तीय समस्याओं का सामना कर रहा है. उन्होंने कहा कि अधिनियम के तहत की गई प्रतिबद्धताओं को लागू करने में देरी से समस्याएं और बढ़ेंगी.\nक्या है आंध्र प्रदेश विधानसभा का समीकरण\nसाल 2014 में हुए आंध्र प्रदेश विधानसभा चुनावों में बीजेपी और टीडीपी ने शानदार प्रदर्शन किया था. दोनों पार्टियों के गठबंधन को 175 सीटों में 106 सीटें मिलीं. इनमें टीडीपी को 102 और बीजेपी को4सीटें मिलीं, जबकि कांग्रेस से अलग होकर चुनाव लड़ने वाली जगन मोहन रेड्डी की वाईएसआर कांग्रेस को 67 सीटें मिलीं.\nदूसरी ओर एनडीए सहयोगी टीडीपी के पास के पास 15 सांसद हैं और केंद्र की मोदी सरकार में दो मंत्री भी हैं. इनमें नागरिक उड्डयन मंत्री अशोक गणपति राजू और वाईएस चौधरी शामिल हैं.\nआंध्र प्रदेश को स्पेशल स्टेटस नहीं स्पेशल पैकेज दिया जाएगा: जेटली\nआंध्र प्रदेश कर रहा जिस विशेष श्रेणी की मांग, जानें क्या हैं इसके फायदे


काश्मीर: रमजान फीके और ईद खूनी हो गई | EDITORIAL\nHomePratidinकाश्मीर: रमजान फीके और ईद खूनी हो गई | EDITORIAL\nराकेश दुबे@प्रतिदिन। अब भारत सरकार और काश्मीर सरकार कितने ही मर्सिये पढ़े आतंकवादियों ने काश्मीर शांति की अपील नहीं मानी और रमजान फीके हो गये। देश में ईद का चाँद दिखा नहीं, लेकिन काश्मीर में ईद खूनी हो गई। वरिष्ठ पत्रकार व अंग्रेजी अखबार राइजिंग कश्मीर के मुख्य संपादक शुजात बुखारी तथा उनके पीएसओ की आतंकियों ने सोमवार की शाम हत्या कर दी। सरकारें रस्म अदायगी में शोक व्यक्त कर रही है। इसके अलावा सरकारों के हाथ में कुछ बाकी बचा ही कहाँ है?\nशुजात बुखारी इफ्तार के बाद शाम सात बजे प्रेस इन्क्लेव से अपने घर खाना खाने जाने के लिए अपनी गाड़ी में बैठ रहे तभी आतंकियों ने गाड़ी को घेरकर अंधाधुंध गोलियां बरसाईं। इसके बाद आतंकी मौके से फरार हो गए। बताते हैं कि चार आतंकियों ने बिल्कुल करीब से गोलियां बरसाईं। सूत्रों ने यह भी बताया कि आतंकी अपने साथ पीएसओ की हथियार भी ले गए हैं। घटना के बाद शुजात तथा उनके पीएसओ को एसएमएचएस अस्पताल ले जाया गया, जहां डाक्टरों ने मृत लाया घोषित कर दिया। केंद्रीय गृह मंत्री राजनाथ सिंह ने ट्वीट किया कि यह कायराना हरकत है। यह कश्मीर की स्वस्थ आवाज को दबाने का बी प्रयास है। वह निर्भिक पत्रकार थे। मुख्यमंत्री महबूबा मुफ्ती ने घटना पर शोक जताते हुए ट्वीट किया कि वह इस प्रकार की हिंसा की निंदा करती हैं और परिवार के प्रति गहरी संवेदना जताते हैं। ईद की पूर्व संध्या पर आतंक का कुरुप चेहरा सामने आया है। पूर्व मुख्यमंत्री उमर अब्दुल्ला ने भी ट्वीट कर कहा कि वह इस घटना से हतप्रभ हैं।ये सब रटे-रटाये संदेश हैं जो आना ही थे। घटना से चार घंटे पहले शुजात बुखारी ने रीट्वीट किया था कि भारत ने कश्मीर पर यूएन रिपोर्ट को खारिज कर दिया है। सूत्रों का कहना है कि पुलिस हमले के सभी पहलुओं को ध्यान में रखकर जांच कर रही है। इस ट्वीट को भी जांच के बिंदु के रूप में शामिल किया गया है।\nशुजात की हत्या पर लश्कर के प्रवक्ता डा. अब्दुल्ला गजनवी ने भी शोक संदेश जारी किया है। प्रशासन की सुई लश्कर की तरफ भी है। कुछ भी साफ़ नहीं दिख रहा है, सिवाय इसके कि केंद सरकार और राज्य सरकार की रमजान में शांति की अपील ख़ारिज हुई और आतंकवादी अपने खेल खेलते रहे। काश्मीर के हालत पर आती खबरे अत्यंत गंभीर है, पकिस्तान इस खेल अपनी भूमिका खुलकर निभा रहा है। सरकारों को कुछ ऐसा करना चाहिए कि ईद की रौनक न सही, शांति की शीतलता का अहसास काश्मीर कर सके।


पुलिस ने कार्तिक गोप हत्याकांड में शामिल दो आरोपियों को किया गिरफ्तार\nहत्याकांड का उद्भेदन : पुलिस ने कार्तिक गोप हत्याकांड में शामिल दो आरोपियों को किया गिरफ्तार\nUpdated :21 May, 2022, 06:28 PM(IST)\nसरायकेला : बड़ी खबर सरायकेला से जहां पुलिस ने कार्तिक गोप हत्याकांड का खुलासा करते हुए घटना में शामिल दो आरोपियों को गिरफ्तार कर लिया है.2मई की रात को गिरफ्तार दोनों अपराधियों ने अपने अन्य सहयोगियों के साथ बाबू गोप उर्फ कार्तिक के घर पर जाकर जानलेवा हमला किया जिससे कार्तिक गंभीर रूप से घायल हो गया. इलाज के दौरान टाटा मुख्य अस्पताल में उसकी मौत हो गई थी.\nआदित्यपुर पुलिस ने कार्तिक गोप हत्याकांड में शामिल दो आरोपी राजवीर सिंह ,मुकेश दास उर्फ लालू को गिरफ्तार कर लिया है. इसकी जानकारी देते हुए एसडीपीओ हरविंदर सिंह ने बताया कि मृतक का पूर्व से ही आपराधिक इतिहास रहा है. गिरफ्त में आए दोनों अपराधियों ने अपने स्वीकारोक्ति बयान में इस बात का खुलासा किया है कि मृतक उनकी हत्या करना चाहता था.\nयदि वे उसकी हत्या नहीं करते तो कार्तिक उनकी हत्या कर देता. उन्होंने बताया कि मृतक द्वारा आरोपियों को जान से मारने की धमकी दी गई थी. जिसके बाद आरोपियों ने उसे रास्ते से हटाने की ठानी और2मई की रात्रि को राजवीर सिंह एवं मुकेश दास ने अपने अन्य सहयोगियों के साथ बाबू गोप उर्फ कार्तिक के घर पर जाकर जानलेवा हमला कर दिया. जिसमें वह गंभीर रूप से घायल हो गया. जिसे इलाज के लिए टाटा मुख्य अस्पताल ले जाया गया जहां उसकी मौत हो गई. उन्होंने बताया कि पूरे मामले में अनुसंधान करते हुए दोनों को गिरफ्तार किया गया है. अन्य अभियुक्तों की गिरफ्तारी को लेकर छापेमारी की जा रही है. जल्द ही उनकी भी गिरफ्तारी होगी.


140 Years of Premchand : Part 13 : Premchand for Justice, love and humanity - प्रेमचंद 140 : 13वीं कड़ी : दुराव और नफ़रत से प्रेमचंद का मन दुखता है - Satya Hindi\nप्रेमचंद 140 : 13वीं कड़ी : दुराव और नफ़रत से प्रेमचंद का मन दुखता है\nकथाकार अपने समय के सत्य और असत्य की पहचान में वक़्त और मेहनत लगाता है। सत्य वह नहीं है, जिसमें प्रेम और अहिंसा न हो। प्रेमचंद का मन दुखता है जब वे देखते हैं कि उनके लोगों में दुराव, नफ़रत और दूसरों पर कब्जा करने की क्षुद्रता बढ़ती जाती है, न्याय, समानता, बंधुत्व का भाव लुप्त होता जाता है।\n‘युवक को आशावादी मन से लिखना चाहिए,’ उसकी आशावादिता संक्रामक होनी चाहिए, जिसमें कि वह दूसरों में भी उसी भावना का संचार कर सके। मेरे विचार में साहित्य का सबसे ऊँचा लक्ष्य दूसरों को उठाना, उन्नत करना है। हमारे यथार्थवाद को भी यह बात भूलनी न चाहिए। कितना अच्छा कि आप ‘मनुष्यों’ की सृष्टि करें, निर्भीक, सच्चे, स्वाधीन मनुष्य, हौसलेमंद, साहसी मनुष्य, ऊँचे आदर्शों वाले मनुष्य। इस वक्त ऐसे ही आदमियों की ज़रूरत है।’\nहरिहरनाथ नाम के एक नए लेखक को प्रेमचंद ने यह सलाह दी। इस ख़त में कहा,\n‘सृजनात्मक मन को सृजन करना चाहिए-किसका? चरित्रों को उद्घाटित करने के लिए परिस्थितियों का।’\nकाम चरित्रों का उद्घाटन है। ऐसा आदमी कोई भी हो सकता है। निर्भीकता, सच्चाई, हौसला, साहस और उच्च आदर्श प्रत्येक के मन में निवास कर सकते हैं। और ये सारे गुण पैदाइशी हों, ज़रूरी नहीं। परिस्थितियाँ हमारे भीतर इन गुणों की लौ उकसा भी सकती हैं। इसलिए किसी भी मनुष्य से आशा नहीं छोड़नी चाहिए। अमृत राय ‘कलम का सिपाही’ में बड़ी मुहब्बत से प्रेमचंद की इस खोज के बारे में लिखते हैं,\n‘शुरू से उनकी तबीयत का यही रंग था और इस वक़्त जब नफ़रत की चिलचिलाती हुई धूप से सब कुछ झुलसा जा रहा था, मुंशीजी कछोटा बाँधे, चुपचाप, धीर-गंभीर मन से उस कड़ी धरती में अपना हल चला रहे थे और बीज बो रहे थे न्याय के, विवेक के, प्रेम और सौहार्द के।’\nक्या ये बीज तुरत फल देनेवाले थे? यह उस वक़्त की बात है जब भारत में जगह-जगह हिंदू-मुसलमान फ़सादात की आग लगी हुई थी। प्रेमचंद इस मुश्किल समय में हर किसी की आत्मा को जगाने की धुन में हैं। अपने आदर्श पुरुष गांधी की तरह। अमृत राय उनकी पात्र मनोरमा के गले से प्रेमचंद की आवाज़ सुनते हैं,\n‘आत्मा कुछ न कुछ ज़रूर कहती है, अगर उससे पूछा जाए। कोई माने न माने, यह उसका अख़्तियार है।’\nआत्मा का अभ्यास\nअमृत राय ठीक कहते हैं कि अक्सर लोग आत्मा से कुछ पूछते ही नहीं। आत्मा का भी तो अभ्यास करना पड़ता है, वरना वह गूँगी हो जाती है। वही उसकी मौत है।\n‘तभी तो मुंशीजी बराबर उसको, तलवार की तरह, पत्थर पर रगड़ते रहते हैं। तलवार की तरह उसका भी पानी तभी तक है जब तक वह लड़ाई के मैदान में है - कमर से खोलकर आपने उसे खूँटी पर टाँगा नहीं कि उसका पानी उतरा।’\nआत्मा हो या विवेक उसके जीवित रहने के लिए ज़रूरी है कि\n‘वह बराबर संघर्ष करती रहे, असत्य से, अविचार से, अपने मन की संकुचित वृत्तियों से…’\nकथाकार अपने समय के सत्य और असत्य की पहचान में वक्त़ और मेहनत लगाता है। सत्य वह नहीं है, जिसमें प्रेम और अहिंसा न हो।\nप्रेमचंद का मन दुखता है जब वे देखते हैं कि उनके लोगों में दुराव, नफ़रत और दूसरों पर कब्जा करने की क्षुद्रता बढ़ती जाती है, न्याय, समानता, बंधुत्व का भाव लुप्त होता जाता है। अंग्रेजों की हुक़ूमत चली ही जाए तो क्या अगर हम इतने छोटे भावोंवाले समाज बने रहें?\nइस वक़्त वे किसी संतुलनवाद के पक्ष में नहीं, हालाँकि वह आज का भारत नहीं है। मुसलिम राजनीति भी उतनी ही प्रभावी है जितनी हिंदू राजनीति। गांधी से संघर्ष दोनों का है। प्रेमचंद इस समय भी फ़र्ज मानते हैं हिंदुओं को समझाने का, उनकी तंबीह करने का।\nस्वामी श्रद्धानंद के बारे में उनके नज़रिए का जिक्र करते हुए अमृत राय ही बताते हैं कि उनके देश प्रेम, साहस, आत्म बलिदान के लिए प्रेमचंद के मन में श्रद्धा है, लेकिन हिन्दू संगठन और शुद्धि आंदोलनवाले स्वामी श्रद्धानंद के लिए उनके मन में रत्ती भर सहानुभूति नहीं।\nजिहाद के जोश में जब एक मुसलमान ने उनका ख़ून कर दिया तो प्रेमचंद ने आर्यसमाजी पत्र ‘शुद्धि समाचार’ में उनको श्रद्धांजलि दी, लेकिन वह उनके शिक्षा संबंधी काम के हवाले से। उनके संगठन और शुद्धिवाले काम की प्रेमचंद की निगाह में कोई कद्र नहीं, है। अगर कुछ उसके लिए है तो तिरस्कार ही।\nसाम्प्रदायिकता की समझ\nहिन्दू मुसलमान एकता के मामले में प्रेमचंद किसी को रियायत देने को तैयार नहीं। भगत सिंह की फाँसी के बाद होनेवाली हिंसा का विश्लेषण करते हुए वे लिखते हैं,\n‘इस समय जो दंगे हो रहे हैं, उनके कारण राजनैतिक हैं। काशी में एक विदेशी कपड़े के व्यापारी की हत्या ने आग लगायी। कानपुर में मुसलमानों की दुकानें बंद कराने की चेष्टा ने पुआल में चिनगारी का काम किया. ... हम खुद कांग्रेसमैन हैं। आज से नहीं, हमेशा से। असहयोग में हमारा विश्वास है, लेकिन हम कहने से बाज नहीं रह सकते कि कांग्रेस ने मुसलमानों को अपना सहायक बनाने की उतनी कोशिश नहीं की जितनी करनी चाहिए थी। वह हिन्दू सहायता प्राप्त करके संतुष्ट रह गयी। भारत में हिन्दू 22 करोड़ हैं। 22 करोड़ अगर कोई काम करने का निश्चय कर लें तो उन्हें कौन रोक सकता है। हिन्दुओं में इसी मनोवृत्ति ने प्रधानता प्राप्त कर ली।’\nसाम्प्रदायिकता की समझ को लेकर इतनी स्पष्टता दुर्लभ है। यही स्पष्टता ‘महात्माजी की विजय यात्रा’ शीर्षक निबंध में देखने को मिलती है,\n‘...महात्माजी का उद्देश्य अगर सफल हो सकता है, तो इस तरह कि राष्ट्र की पूरी शक्ति महात्माजी के पीछे हो।’\nयह आसान नहीं है क्योंकि,\n‘हमारे भाइयों में अब भी एक ऐसा शक्तिशाली तबका है, जो स्वराज्य से डरता है। उसे भय है कि स्वराज्य में हिंदू बहुमत उसे पीस डालेगा। हमारी सारी कोशिश अपने मुसलिम भाइयों की सहानुभूति प्राप्त करने, उनके दिलों से शंका और अविश्वास को मिटाने में लगनी चाहिए। यही हमारे राजनैतिक उद्धार की कुंजी है।’\nक्या मुसलमान दुराग्रही हैं? प्रेमचंद दो टूक कहते हैं,\n‘इसे स्वीकार करने में हमें कोई आपत्ति न होनी चाहिए कि मुसलिम भाइयों की यह शंका तथा अविश्वास केवल दुराग्रह की वजह से नहीं है. उसका कारण वह भेदभाव, वह छूत-विचार, वह पृथकता है, जो दुर्भाग्य से अभी तक पूरे ज़ोर के साथ राज कर रही है। जब हिंदू मुसलमान के हाथ का पानी नहीं पी सकता, तो मुसलमान को कैसे उसपर विश्वास हो सकता है, वह कैसे उसे अपना मित्र और हित-चिंतक समझ सकता है?’\nइसका कारण हजारों बरस से उसके सर पर सवार भेद-भाव का भूत सवार है:\n‘हिंदू इस भिन्नता को समझता है और उसे इसे सहने की आदत पड़ी हुई है, वह किसी भी वर्ग का हो, उसे भी किसी न किसी को अछूत समझने का गौरव मिल ही जाता है…’\nजो भी हो, मुसलमान\n‘तो यही जानता है कि हिन्दू उसे नीचा समझते हैं और यह कोई भी आत्म सम्मान रखनेवाली जाति नहीं सह सकती। ऐसे विचारों के रखते हुए कोई राष्ट्र नहीं बन सकता और अगर कुछ दिनों के लिए बन भी जाए तो टिक नहीं सकता।’\nसाहित्यकार इस समय क्या करे? प्रेमचंद महसूस कर रहे थे कि शुभ भावों और विचारों की जगह जब सामाजिक चर्चा में सिकुड़ने लगती है तो घृणा और हिंसा के लिए जड़ ज़माना आसान हो जाता है। वे उर्दू के लेखक हैं, लेकिन हिंदू भी हैं।\nहिंदू समाज के प्रति भी उनका दायित्व है। वह है उसे सहिष्णु, उदार, सहानुभूतिशील बनने में उसकी मदद करना। वह आत्मग्रस्त न हो, आत्मकेंद्रित होकर न रह जाए, आत्ममुग्धता उसे जड़ न कर दे। इसके लिए तो दूसरों को जानना, और दूसरों को उनके सर्वोत्तम के सहारे पहचानना ही रास्ता है। इसलिए वे ‘मंदिर और मसजिद’ जैसी कहानी लिखते हैं। साथ ही ‘कर्बला’ की रचना करते हैं।\nसाफ़ निगाह और साफ़गोई\nप्रेमचंद हिंदुओं को यही बता सकते हैं कि शुभ, पवित्र, उदात्त उनके अलावा और स्थानों पर भी है और इनका अनुभव करने के लिए उनके पास जाना ही होगा। आश्चर्य नहीं कि ‘हिन्दू’ की रचना करनेवाले मैथिलीशरण गुप्त के लिए हज़रत मुहम्मद दिलचस्पी और श्रद्धा के पात्र हैं।\nप्रेमचंद के जिस लेख की (मनुष्यता का अकाल) चर्चा इस श्रृंखला में पहले हो चुकी है, वह उर्दू में ‘कहतुर्रिजाल’ शीर्षक से लिखा गया था। वह मलकाने में शुद्धि अभियान की आलोचना में लिखा गया था। प्रेमचंद मलकाना राजपूतों की शुद्धि के पीछे की तंगनज़री से खफ़ा थे। उनकी निगाह साफ़ थी।\nअपने दोस्त और ‘ज़माना’ के सम्पादक को उन्होंने लेख लिखने के समय ही लिखा,\n‘मलकाना शुद्धि पर एक मजमून लिख रहा हूँ। मुझे इस तहरीक से सख़्त इख्तिलाफ़ है। आर्य समाजवाले भिन्नायेंगे, लेकिन मुझे उम्मीद है आप ‘ज़माना’ में इस मजमून को जगह देंगे।’\nयह इतना आसान न था। दया नारायण निगम, उनके दोस्त और प्रशंसक, ज़माना उनका अपना रिसाला। फिर भी निगम साहब को इसे प्रकाशित करने में इतनी हिचक थी कि वे पूरे नौ महीने इसपर बैठे रहे। नौ महीने बाद प्रेमचंद ने उन्हें लिखा कि आपने मेरे लेख को रद्द कर दिया\n‘खैर! कोई मुजाइका नहीं। मैंने लिख डाला, दिल की आरजू निकल गयी।’\nलिखे जाने के दसवें महीने जाकर लेख छपा और हंगामा उठ खड़ा हुआ। अमृत राय लिखते हैं,\n‘मुसलमानों ने उसको हाथो हाथ लिया और हिन्दू गुस्से से दांत कटकटाने लगे।’\nइस लेख में हिन्दुओं की तीखी आलोचना थी। वे लिखते हैं,\n‘हिन्दुओं में इस वक़्त गंभीर नेताओं का अकाल है। हमारा नेता वह होना चाहिए जो गंभीरता से समस्याओं पर विचार करे। मगर होता यह है कि उसकी जगह शोर मचानेवालों के हिस्से में आ जाती है जो अपनी ज़ोरदार आवाज़ से जनता की छिपी हुई भावनाओं को उभाड़कर उनपर अपना अधिकार जमा लिया करते हैं। वह कौम को दरगुज़र करना नहीं सिखाता, लड़ना सिखाता है...कोई आदमी ऐसी उल्टी बुद्धि का नहीं हो सकता कि उसे इस नाज़़ुक मौके पर दोनों सम्प्रदायों की आपसी खींच-तान के नतीजे न दिखायी दें और अगर है तो हमें उसकी सद्भावना में संदेह है।’\nराजनीति में अगर कोई प्रेमचंद की इस साफ़ निगाह और साफ़गोई की बराबरी कर सकता है तो वह सिर्फ गांधी।\nकोई नैतिक दुविधा दोनों को नहीं और इसीलिए इस लेख में प्रेमचंद यह लिख पाते हैं,\n‘अगर धर्म का आदर करना अच्छा है तो हर हालत में अच्छा है। इसके लिए किसी शर्त की ज़रूरत नहीं। अच्छा काम करने वालों को सब अच्छा कहते हैं। दुनियावी मामलों में दबने से आबरू में बट्टा लगता है, दीन-धर्म के मामले में दबने से नहीं। गोकुशी के मामले में हिन्दुओं ने शुरू से अब तक एक अन्यायपूर्ण ढंग अख़्तियार किया है। हमको अधिकार है कि जिस जानवर को चाहें पवित्र समझें, लेकिन यह उम्मीद करना कि दूसरे धर्म को माननेवाले भी उसे वैसा ही पवित्र समझे खामखाह दूसरों से सर टकराना है। गाय सारी दुनिया में खायी जाती है, उसके लिए क्या आप सारी दुनिया को गर्दन मार देने के काबिल समझेंगे?’\nआगे वे और सख़्त अंदाज में लिखते हैं,\n‘अगर हिन्दुओं को अभी भी यह जानना बाकी है कि इन्सान किसी हैवान से कहीं ज़्यादा पवित्र प्राणी है, चाहे वह गोपाल की गाय हो या ईसा का गधा, तो अभी उन्होंने सभ्यता की वर्णमाला भी नहीं समझी।’\nनया मन, नयी साफ़ मिट्टी, नया पानी\nआज भी बड़े से बड़ा विचारक हिन्दू धर्म को अन्य धर्मों के मुक़ाबले, ख़ासकर सामी धर्मों के मुकाबले श्रेष्ठ ठहराकर मशविरा देता है कि उसे उनकी तरह संकीर्ण नहीं हो जाना चाहिए। प्रेमचन्द ऐसी किसी गफ़लत के शिकार नहीं। भारत में हिन्दुओं के आचरण से लगता यही है कि अभी उन्हें सभ्यता का ककहरा पढ़ना बाकी है। प्रेमचन्द इस मामले में समझौताविहीन हैं, कठोर हैं और कोई रियायत नहीं बरतते।\nप्रेमचन्द अपना कर्तव्य मानते हैं कि हिन्दुओं और मुसलमानों को क़रीबतर करें। ‘मनुष्यता का अकाल’ इसी कारण लिखा गया था।\nइसी वजह से ‘कर्बला’ नाटक की रचना हुई। नाटक की भूमिका में प्रेमचंद ने लिखा,\n‘कितने खेद और लज्जा की बात है कि कई शताब्दियों से मुसलमानों के साथ रहने पर भी अभी तक हम लोग प्रायः उनके इतिहास से अनभिज्ञ हैं। हिन्दू-मुसलिम वैमनस्य का एक कारण यह है कि हम हिन्दुओं को मुसलिम महापुरुषों के सच्चरित्रों का ज्ञान नहीं।’\nजैसे उस लेख को लेकर हिचक थी, इस नाटक को लेकर भी उलझन हुई। इसलिए कि प्रेमचन्द के इस नाटक में कर्बला की लड़ाई में कुछ हिन्दुओं को भी मुसलमानों के साथ कंधे से कंधा मिलाकर लड़ते हुए दिखलाया गया। निगम साहब ने इसे छापने में हीला हवाला किया तो प्रेमचंद ने लिखा,\n‘बेहतर है कर्बला न निकालिए. ..मैंने हज़रत हुसेन का हाल पढ़ा, उनसे अकीदत हुई, उनके जौके शहादत ने मफ्तूं कर लिया। उसका नतीजा यह ड्रामा था। अगर मुसलमानों को मंजूर नहीं है कि किसी हिन्दू की ज़बान या कलम से उनके किसी मजहबी पेशवा या इमाम की मदहसराई भी हो तो मैं इसके लिए मुसिर नहीं हूँ।’\nक्या प्रेमचंद ने अपना रुख बदल दिया जो मुसलमानों ने उन्हें निराश किया? अमृत राय को ही सुनते हैं और अपने बारे में गुनते हैं,\n‘ठेस लगी। गहरी ठेस लगी उर्दू ‘कर्बला’ को लेकर, कुछ अंदाजा हुआ कि खाई कितनी गहरी है, ज़हर कितना ज़हरीला है।\n... कठिन काम है, टेढ़ा काम है, इसीलिए तो और भी करना है। इन छोटे मोटे झटकों से उसका क्या बनता बिगड़ता है। जिस रास्ते को एक बार समझकर पकड़ लिया उसपर तो फिर चलना होगा आखिर तक... वह तो निर्मम संघर्ष का रास्ता है, हर झूठ के खिलाफ, हर पाखंड के ख़िलाफ़, सच्चाई की तह तक पहुँचने के लिए। न इसके साथ मुरौवत, न उसके साथ। मन के भीतर विष की गाँठ है, सबके.उसको पहले काटना होगा. फिर नए मन की रचना करनी होगी, नयी साफ़ मिट्टी से, साफ़ पानी से…’\nनया मन, नयी साफ़ मिट्टी, नया पानी, यानी प्रेमचन्द!\nक्या मान लें कि 2020 का5अगस्त भारतीय गणतंत्र के दूसरे संस्करण का जन्म दिवस है? अगली स्टोरी


‘केदारनाथ’ का फर्स्ट लुक जारी | Ghamasan News\nHome मनोरंजन ‘केदारनाथ’ का फर्स्ट लुक जारी\n‘केदारनाथ’ का फर्स्ट लुक जारी\nनई दिल्ली: बॉलीवुड एक्टर सैफ अली खान की बेटी सारा अली खान बहुत जल्द फिल्म ‘केदारनाथ’ से बॉलीवुड में एंट्री करने वाली हैं. इस फिल्म में वह सुशांत सिंह राजपूत के अपॉजिट नजर आएंगी. कुछ वक्त से इस फिल्म की शूटिंग केदारनाथ में चल रही थी और अब फिल्म की शूटिंग का पहला शेड्यूल पूरा हो गया है और फिल्म की टीम मुंबई लौट आई है. बता दें, कि इसी बीच फिल्म से सारा का लुक भी सामने आ गया है. सारा फिल्म के फर्स्ट लुक में बेहद प्यारी दिख रही हैं.\nफिल्म के फर्स्ट लुक में सारा सूट में नजर आ रही हैं और उन्होंने छतरी पकड़ रखी है और वह घोड़े पर बैठी हुई हैं. इसके अलावा, तस्वीर में पीछे की ओर पहाड़ नजर आ रहे हैं. अगर सारा की बात करें तो वह इस तस्वीर में उनको देख कर लग रहा है कि वह कुछ सोच रही हैं. तस्वीर में सारा का लुक काफी सिंपल है. बता दें, इस फिल्म का निर्माण बालाजी मोशन पिक्चर्स के सहयोग से टी-सीरीज, क्रिअर्ज एंटरटेनमेंट, गाइ इन द स्काई पिक्चर्स द्वारा किया जा रहा है.\nफिल्म का निर्देशन अभिषेक कपूर करेंगे. अभिषेक ने एक इंटरव्यू में कहा था, “निर्माताओं की इस साझेदारी ने हमारी फिल्म की अहमियत काफी बढ़ा दी है और हम उनका सहयोग व समर्थन पाने को लेकर रोमांचित और आभारी हैं.” फिल्म की प्रेम कहानी पवित्र केदारनाथ मंदिर के कस्बे की पृष्ठभूमि पर आधारित है. यह 2018 की गर्मियों में रिलीज होने की उम्मीद है.\nPrevious articleमोदी के पीएम बनने के बाद शाह के बेटे की संपत्ति 16,000 गुना बढ़ी\nएंटरटेनमेंट जर्नलिस्ट्स गिल्ड और प्रेस क्लब ऑफ इंडिया को कंगना रनौत...


नवम्बर 23, 2017 Trading Options in India लेखक अनीश्वर झा 83145 आगंतुकों\n1) उन्नत एलईडी। इस काम का सबसे आसान प्रकार को इकट्ठा करने और जानकारी का विश्लेषण करने के लिए है। व्यापार के इस प्रकार के व्यक्ति के लिए एमएसीडी हिस्टोग्राम नहीं है और उसे सूचित करता है जब एक समझौते को बंद करने के लिए आवश्यक है। यह सिर्फ उपकरण है कि अतिरिक्त जानकारी प्रदान का एक सेट है;\nलक्ष्य ROAS आपके द्वारा सेट किए गए विज्ञापन व्यय पर औसत लाभ प्राप्त करने का प्रयास करते हुए आपका रूपांतरण मान बढ़ाता है. दूसरे शब्दों में, यह वह औसत रूपांतरण मान (उदाहरण के लिए, आय) है, जो आप विज्ञापनों पर खर्च की जाने वाली पाई-पाई के लिए प्राप्त करना चाहेंगे। गूगल एडसेंस अप्लाई करने के पहले भी कई सारी पॉलिसी को आप को पूरा करना होगा. अप्लाई करने के बाद Google आपके ब्लॉक को पूरी तरह से चेक करेगा कई सारे एक्टर्स के आधार पर अगर आपको गूगल एडसेंस से अप्रूवल मिल जाता है तो आप की कमाई आसानी एमएसीडी हिस्टोग्राम से शुरू हो सकती है आप अपनी वेबसाइट पर एडवर्टाइजमेंट लगा सकते हैं जिन्हें एडवर्टाइजमेंट कई तरह के होते हैं कई साइज में होते हैं एडसेंस अप्रूवल के बाद आपको डैशबोर्ड में कई सारे ऑप्शन मिलेंगे जिसका आप आसानी से यूज कर सकते हैं गूगल एडसेंस से जुड़ी अधिक जानकारी के लिए यहां क्लिक करें।\nएमकेपीपी के साथ जगह से स्थानांतरित करने के लिए, यह आवश्यक है कि, आपका एमकेपीपी तटस्थ गति पर है। मशीन हैंडल पर खड़ा नहीं है। फिर क्लच पेडल को पूरी तरह से निराश करें। कुछ कारें भी शुरू नहीं होंगी (वहां स्टार्टर नहीं होगा), उदाहरण के लिए, 2010 से टोयोटा कोरोला, अगर छेड़छाड़ नहीं की जाती है। तो, वे कार लाए। इसके बाद, आपको गेम्स में और अधिक कमाई के तरीकों को जानने की जरूरत है जो कि आपके लिए सही है।\nगैजेट-ऑटो अपडेट: Whatsapp इस्तेमाल करने में आएगा और मजा, आ गया है यह शानदार फीचर; पढ़ें ऐसी ही अन्य खबरें एसआरएल डायगनोस्टिक के 24 रेडियोलॉजी व इमेजिंग केंद्र, एनएबीएल से मान्यता प्राप्त 40 प्रयोगशालाएं,4कैप से मान्यता प्राप्त प्रयोगशालाएं और 6316 संग्रह केंद्र हैं. इसकी प्रयोगशालाएं दुबई, श्रीलंका और नेपाल में भी हैं।\nक्या सुबह के तार से मोमबत्तियों के इस संयोजन का नाम संभव है? Vpolne! क्या यह एक उलटा मॉडल की तरह दिखता है? हां। मॉडल का सार संरक्षित है? बेशक कीमतों का पतन (प्रथम svecha) के बाद nastupaet vremennoe एमएसीडी हिस्टोग्राम संतुलन (स्टार nashem sluchae में - लाल) कोटेशन्स का Kotoroe smenyaetsya विकास (poslednyaya svecha)। मोमबत्ती के विश्लेषण के उपयोग के दौरान, बहुत लचीलापन प्रदर्शित करना आवश्यक है, क्योंकि आदर्श रिवर्स पैटर्न दुर्लभ हैं। अधिकतर संभावना है कि आपको मोमबत्तियों को देखने के लिए सीखने में बहुत समय बिताना होगा कि वे आपको क्या दिखाना चाहते हैं। हासबोट2के साथ। 0, आप आसानी से सभी सक्रिय बोटों का ट्रैक रख सकते हैं और एक सुविधाजनक डैशबोर्ड का उपयोग करके, सीधे आपके ब्राउज़र से विभिन्न नोटिफिकेशन सेट अप कर सकते हैं। केवल नकारात्मक पक्ष यह है कि मोबाइल कार्यक्षमता सीमित रहती है, इसलिए यदि आप सड़क पर होते हैं तो आपके बॉट्स को प्रबंधित करने में कठिन समय हो सकता है\nआप लैंडिंग पर "सर्जिंग" यातायात, विज्ञापन, सीधे, विज्ञापनों के लिए विज्ञापनों का उपयोग करके एक अलग साइट (लैंडिंग) भी बना सकते हैं। आप प्रति संदेश $ 1 का न्यूनतम भुगतान भेज या प्राप्त कर सकते हैं। भेजने या प्राप्त करने के लिए अधिकतम 3, 000 है। सात दिनों की अवधि के भीतर, आप $ 10, 000, शीर्ष भेज या प्राप्त कर सकते हैं।\n2। आर्थिक घटनाक्रम - यह भी है कि क्या वहाँ की घटनाओं की कीमतों की आवाजाही पर एक महत्वपूर्ण प्रभाव पड़ता है कि के दौरान व्यापार हो जाएगा ध्यान देना जरूरी है। कोई भी अचानक भाला हमारी योजनाओं को पार करती है कि सामान के लिए खेल चाहता है। इससे पहले खेल की जाँच कि निकट भविष्य में कोई आर्थिक घटनाओं तीन बैल सिर में चिह्नित कर रहे हैं। और कई, कई अन्य . उन्हें गणना नहीं की जा सकती: वे हर दिन प्रकट होते हैं और गायब हो जाते हैं। इसलिए, यदि आप कुछ नए प्रश्नावली पर पंजीकरण करने का निर्णय लेते हैं, तो अनुभवी उपयोगकर्ताओं से फ़ोरम (उदाहरण के लिए, zarabotok-forum.ru) पर टिप्पणियां पढ़ें। जानकारी तुरंत अद्यतन की जाती है।\nदरअसल, किसी भी अच्छे उत्पादन के लिए विभिन्न संसाधनों के व्यय की आवश्यकता होती है। ये सभी संसाधन, एक नियम के रूप में, उन्हें केवल बाजार पर खरीदकर प्राप्त किया जा सकता है। इसलिए, बाजार पर बिक्री के लिए प्रस्तावित किसी भी लाभ ने अपने निर्माता को एक निश्चित राशि खर्च की है। जाहिर है, कोई भी उस कीमत पर बिक्री के लिए उत्पादों की पेशकश नहीं करेगा जो कम से कम इस उत्पाद के निर्माण की लागत को कवर नहीं करता है। और यदि ऐसा है, तो यह स्पष्ट हो जाता है कि प्रस्ताव के गठन में सबसे महत्वपूर्ण (हालांकि एकमात्र) कारक माल का उत्पादन करने की लागत नहीं है। वे कम कीमत सीमा बनाते हैं।\nएमएसीडी हिस्टोग्राम - दोहरे विकल्प\nइसके लिए मुख्य कारण है, क्योंकि कुछ संकेतक को गुमराह किया जा सकता है और हालांकि वे जब ऐतिहासिक चार्ट को देखने के लिए लाभदायक प्रकट हो सकता है, वास्तविक समय में वे अक्सर गलत संकेत दे या जब वर्तमान पट्टी या मोमबत्ती पूरा हो गया है ऐतिहासिक चार्ट पर अलग ढंग से प्रदर्शित कर सकते है। तकनीकी cialis कीमतों संकेतक है कि विभिन्न संकेतों देने के लिए और है कि वास्तविक समय में बदल सकते हैं अक्सर संकेतक repainting के रूप में जाना जाता है। एक उदाहरण Supertrend सूचक है। यह इंगित करता है कि क्या वर्तमान में जगह में एक तेजी प्रवृत्ति (सूचक हरे रंग की है) या एक मंदी की प्रवृत्ति (सूचक लाल है) है वहाँ। अब अगर आप ऐतिहासिक चार्ट को देखने जैसा कि आप देख सकते हैं कि यह बहुत स्पष्ट संकेत संकेतों और प्रवृत्ति में परिवर्तन स्पष्ट रूप से परिभाषित कर रहे हैं पता चलता है। इसी तरह की तरंगें किसी भी ग्राफ पर देखी जाती हैंसमय की मनमानी अवधि। यहाँ यह ध्यान दिया जाना चाहिए छोटे समय पर मापता एमएसीडी हिस्टोग्राम है कि तरंग दैर्ध्य बहुत ही कम है, शायद कुछ बिंदुओं में हैं। इसलिए यह अधिक समय-सीमा पर एक तरंग सिद्धांत का उपयोग करने के लिए बेहतर है।\nमहत्वपूर्ण। सूचना केवल उन अनुप्रयोगों से प्रकट होती हैं जिनसे उपयोगकर्ता ने महत्वपूर्ण स्थिति निर्दिष्ट की है। यह मोड की अवधि निर्धारित करना संभव है। उपयोगकर्ता कुछ दिनों एमएसीडी हिस्टोग्राम और दिन के किसी खास समय पर मोड स्विच आवश्यक सेवाओं की एक सूची है, साथ ही सेट के रूप में कर सकते हैं। इस प्रकार, व्यापारियों के लिए जो समाचार व्यापार करते हैं, आर्थिक कैलेंडर पहला सहायक है


भारतीय मतदाताओं को भावुक बनाना | Economic and Political Weekly\nभारतीय मतदाताओं को भावुक बनाना\nसफलता की वाजिब वजहें होती हैं जबकि नाकामी को सही ठहराने के लिए भावनाओं का सहारा लिया जाता है\nलोकसभा चुनावों में विभिन्न राजनीतिक दल सत्ताधारी भारतीय जनता पार्टी की नाकामियों को मुद्दा बनाकर वोट जुटाने की कोशिश कर रहे हैं। विपक्षी दलों के इन आरोपों में तथ्यात्मक और नैतिक तौर पर काफी दम है। विपक्षी दलों को भावनात्मक अपील करने की जरूरत नहीं है क्योंकि उनके बातों के समर्थन वाले तथ्य हैं। जबकि दूसरी तरफ भाजपा और उसके सहयोगी दल भावनात्मक बातों को केंद्र में रखकर चुनाव प्रचार कर रहे हैं। अगर इन लोगों ने 2014 में किए वादों को पूरा किया होता तो इन्हें यह काम नहीं करना पड़ता। भावुक बातें करके भाजपा और उसके सहयोगी दल मूल मुद्दों से मतदाताओं का ध्यान भटकाना चाहते हैं। इसमें जंगी राष्ट्रवाद की बात हो रही है। आचार संहिता का उल्लंघन किया जा रहा है। इलैक्ट्राॅनिक मीडिया और सोशल मीडिया पर कब्जा जमाकर भाजपा मतदाताओं को अपने पाले में लाने की कोशिश कर रही है। प्रिंट मीडिया में भी पार्टी अपना खूब प्रचार करा रही है।\nभाजपा को लगता है कि व्यापक प्रचार से उसे लोगों का समर्थन मिलेगा। लेकिन एक सच यह भी है कि जो सोचने-समझने लोग हैं, वे इस बात का फर्क कर लेंगे कि किस तरह का प्रचार स्वाभाविक है और किस तरह का प्रचार बनावटी है। हाल के समय में यह दिखा है कि मतदाता अब तार्किक भाषणों और भावनात्मक भाषणों में अंतर करने लगे हैं। अगर ऐसे दलों को फिर से शासन का मौका मिलता है तो भाषणा में कटुता और बढ़ेगी। सत्ताधारी पार्टी विपक्ष को बदनाम करने का कोई भी अवसर नहीं गंवाती। इस तरह के हमले वाजिब वजहों पर नहीं आधारित होते। जैसे-जैसे चुनाव नजदीक आते हैं, वैसे-वैसे जुबानी हमले तेज हो जाते हैं। जिस तरह से मतदाताओं को भावुक बनाने की कोशिश हो रही है, उससे जुड़ा अहम सवाल यह है कि भाजपा मतदाताओं के बारे में आखिर क्या सोचती है? खुद मतदाता अपने बारे में क्या सोचते हैं? क्या राजनीतिक दल मतदाताओं के लिए मुद्दे तय करेंगे और अगर ऐसा है तो मतदाता क्यों ऐसी स्थिति चलने देंगे?\nयहां भाजपा तय कर रही है कि कौन से मुद्दे मतदाताओं के लिए महत्वपूर्ण हैं और उनके लिए प्राथमिकता में होने चाहिए। लेकिन सच्चाई तो यह है कि उसकी प्राथमिकता जनता की प्राथमिकता नहीं होनी चाहिए। ऐसी एकतरफा घोषणाओं से जनता को उसके अधिकार से वंचित किया जा रहा है कि कौन से मसले उसके लिए महत्वपूर्ण हैं। हालांकि, यह भी एक स्थिति है कि मौजूदा सरकार के कार्यकाल में लोगों को जीवन में कठिनाई का अहसास हुआ है।\nभाजपा इसलिए मतदाताओं को अतार्किक समझते हुए खुद और अपने सहयोगियों के पक्ष में वोट हासिल करना चाहती है क्योंकि वह पिछले पांच सालों में अपने वादों को पूरा करने में नाकाम रही है। ऐसे में मतदाताओं को तार्किक और सही निर्णय लेना चाहिए। उन्हें यह समझना होगा कि वैसी पार्टी में फिर से विश्वास दिखाने का कोई मतलब नहीं है जिसमें काम करने की क्षमता नहीं है। पहले भी मतदाताओं ने इस बात को समझा है और इस बार भी समझेंगे। वे यह समझेंगे कि उन्हें ऐसी पार्टी के साथ खड़ा होना है जिसके पास कहे को पूरा करने की क्षमता है और जिसमें यह नैतिक क्षमता भी है कि अगर कोई काम नहीं किया तो उसके लिए माफी मांग सके।\nयह मतदाताओं की सामूहिक जिम्मेदारी है कि वे पार्टियों का मूल्यांकन करते रहें। उन्हें पार्टियों के प्रदर्शन का मूल्यांकन बीच-बीच में करते रहना चाहिए न कि पांच साल में एक बार।\nगरीबों की जो अनिवार्य जरूरतें हैं, उसमें वे उस पार्टी को पांच साल और देने का प्रयोग नहीं कर सकते जिसने झूठे वादे किए और इन्हें पूरा नहीं कर पाई। ऐसी पार्टी को फिर से पांच साल देने का मतलब यह होगा कि हम नासमझ हैं और हम खुद को ही धोखा दे रहे हैं।\nवंचित लोगों के लिए ऐसी सरकार होनी चाहिए जो संसाधनों के पुनर्वितरण का काम ठीक से करती हो। क्योंकि बाजार उनकी स्थितियों को सुधारने में नाकाम रहा है। उन्हें यह समझना होगा कि जाति, भाषा और धर्म के आधार पर वोट देकर वे ऐसी पार्टियों को मजबूत करेंगे जो ऐसी सरकार बनाएंगी जो न सही होगी और न संवेदनशील। व्यक्तिगत हित भी तब ही सुरक्षित रहेंगे जब सामूहिक तौर पर सही, संवेदनशील और जिम्मेदार सरकार चुनने के लिए वोट दिया जाए। जो व्यक्तिगत हितों को सामूहिक लाभों में बदलकर लोकतंत्र को मजबूत करने का काम करे।


परिजनों को आशीर्वाद देने पृथ्वी पर आते हैं पूर्वज – uttrakhand news\nहिन्दू धर्म के अनुसार माना जाता है कि पितृपक्ष में 16 दिनों की अवधि के दौरान सभी पूर्वज अपने परिजनों को आशीर्वाद देने के लिए पृथ्वी पर आते हैं. उन्हें प्रसन्न करने के लिए तर्पण, श्राद्ध और पिंड दान किया जाता है.कहा जाता है कि जो लोग अपने पूर्वजों का पिंडदान नहीं करते हैं उन्हें पितृ ऋण और पितृदोष लगता है. पितृपक्ष के दौरान पितरों की जा और पिंडदान करने का बहुत महत्व माना गया है.\nकहा जाता है कि पितृपक्ष में हमारे पितर धरती पर आते हैं और पिंडदान, तर्पण से प्रसन्न होकर अपने पुत्र-पौत्रों को आशीर्वाद देते हैं. श्राद्ध में पिंडदान, तर्पण के अलावा ब्राम्हणों, जीवों और पशु-पक्षियों को भी भोजन कराने का बहुत महत्व है. कहते है कि हमारे पूर्वज पशु-पक्षियों के रूप में आते हैं. और भोजन ग्रहण करते हैं\nये पितृ पशु पक्षियों के माध्यम से हमारे निकट आते हैं. जिन जीवों तथा पशु पक्षियों के माध्यम से पितृ आहार ग्रहण करते हैं वे हैं – गाय,कुत्ता,कौवा और चींटी. श्राद्ध के समय इनके लिए भी आहार का एक अंश निकाला जाता है, तभी श्राद्ध कर्म पूर्ण होता है. पितृपक्ष में गाय की सेवा विशेष फलदायी होती है. मात्र गाय को चारा खिलने और सेवा करने से पितरों को तृप्ति मिलती है साथ ही श्राद्ध कर्म सम्पूर्ण होता है.\nगाय की सेवा करके मिलता है पितरों का आशीर्वाद\nTagged hindu gharmpritrapakshpurvajrudra newsuttarakhand news


रिलायंस अपने यूजर्स को देगा 200 रुपए में 75GB डेटा | NewsTrack Hindi 1\nरिलायंस अपने यूजर्स को देगा 200 रुपए में 75GB डेटा\nMar 31 2016 02:44 AM\nनई दिल्ली: यदि आप रिलायंस यूजर्स हैं तो आपके लिए एक बहुत ही बड़ी खुशखबरी हैं रिलायंस एक स्कीम के तहत आपको 200 रुपए में 75GB डेटा देगा. जो3महीने के अन्दर आपको उपयोग करना होगा. ये स्कीम रिलायंस 2016 की दूसरी छमाही से शुरू कर सकता हैं.\nरिलायंस बहुत ही जल्द अपनी 4G सर्विस शुरू करने जा रहा हैं. कंपनी के लॉन्चिंग ऑफर के तहत 200 रुपए में3महीने के टॉकटाइम और 75 GB 4G डाटा के साथ 4जी सिम उपलब्ध कराया जाएगा. ये प्लान शुरू हो चुका हैं जिसका उपयोग फिलहाल कंपनी के कर्मचारी कर रहे हैं.\nरिलायंस की 4G सिम की बिक्री कब शुरू होगी अभी इसकी आधिकारिक घोषणा नही हुई हैं. रिलायंस इंडस्ट्रीज के चेयरमैन मुकेश अंबानी ने कहा की उनकी कंपनी के कर्मचारी फिलहाल इस सुविधा का लाभ उठा रहे हैं. तथा जल्द ही ये सुविधा रिलायंस उपभोक्ताओं के लिए मुहैया करवाई जाएगी. बहुत ही जल्द इसके जरिये भारत में हाईस्पीड मोबाइल इंटरनेट सेवा और फोन सेवा उपलब्ध होगी.\nNEW DELHI RELIANCE 4G SERVICE MUKESH AMBANI 75GB DATA AT RS 200


ओलंपिक मेडलिस्‍ट साक्षी मलिक का आगामी नेशनल कैंप से जुड़ने को लेकर बड़ा सवाल\nModified 21 Aug 2020, 19:57 IST\nसाक्षी मलिक से पहले विनेश फोगाट ने नेशनल कैंप से किनारा करने की बात कही\nभारतीय महिला पहलवानों का नेशनल कैंप लखनऊ में 1 सितंबर से आयोजित होने जा रहा है\nओलंपिक में ब्रॉन्‍ज मेडल जीतने वाली साक्षी मलिक ने शुक्रवार को स्‍पष्‍ट कर दिया है कि आगामी नेशनल कैंप में हिस्‍सा लेने में उनकी दिलचस्‍पी नहीं है, जब तक अन्‍य महिला पहलवान अपने हिस्‍सा लेने की पुष्टि नहीं कर देती। साक्षी मलिक ने एक न्‍यूज एजेंसी से बातचीत में कहा, 'अगर वहां कोई प्रतिस्‍पर्धा ही नहीं होगी, तो फिर कैंप से जुड़ने का मतलब ही क्‍या? मुझे पता चला है कि कई लड़कियों ने कैंप से जुड़ने से मना कर दिया है, तो मैं वहां क्‍या करूंगी और किसके साथ ट्रेनिंग करूंगी? नेशनल कैंप शुरू होने में अभी 10 दिन का समय बचा है, इसलिए मैं इंतजार कर रही हूं कि कौन आ रहा है और कौन नहीं।'\nजब भारतीय कुश्‍ती महासंघ (डब्‍ल्‍यूएफआई) के अधिकारी से संपर्क किया गया तो उन्‍होंने कहा कि किसी को भी बिना उचित कारण के कैंप से हटने नहीं दिया जाएगा। अधिकारी ने कहा, 'संघ प्रमुख ब्रिज भूषण शरण सिंह ने पहलवानों के लिए काफी कुछ किया है। वह पहलवानों की परेशानियां सुनते हैं। सभी से विचार करने के बाद कैंप आयोजित कराने का फैसला किया गया, लेकिन अगर पहलवान अब बॉस जैसा बर्ताव करके हमें धोखा देंगे, तो कैसे चलेगा। हम उन्‍हीं पहलवानों को रूकने की अनुमति देंगे, जिनके पास वाजिब कारण होगा।'\nसाक्षी मलिक से पहले विनेश फोगाट जता चुकी हैं आपत्ति\nसाक्षी मलिक से पहले विनेश फोगाट ने नेशनल कैंप से हटने की जानकारी दी थी। विनेश फोगाट ने कोरोना वायरस के डर का हवाला देते हुए 1 सितंबर से लखनऊ में शुरू होने जा रहे कैंप से हटने की बात कही। विनेश फोगाट ने कहा था कि उन्‍होंने फेडरेशन से अकेले ट्रेनिंग करने की अनुमति मांगी है और कैंप से दूरी बनाने की मांग की है। सुशील कुमार भी अपने केंद्र छत्रसाल स्‍टेडियम में ट्रेनिंग कर रहे हैं। 8 वजन वर्ग में कुल 26 पहलवान एक लंबे तक चलने वाले कैंप में हिस्‍सा लेंगे। महिला कैंप लखनऊ में 15 पहलवानों की ट्रेनिंग के लिए लगेगा। पुरुषों का ट्रेनिंग कैंप सोनीपत में होगा। साई प्रोटोकॉल के मुताबिक, एथलीट्स, कोच और सपोर्ट स्‍टाफ को कैंप से जुड़ने के समय अनिवार्य कोविड-19 टेस्‍ट से गुजरना होगा और फिर 14 दिन पृथकवास में रहने के बाद ही वह अपनी ट्रेनिंग शुरू कर सकेंगे।\nबता दें कि ओलंपिक के लिए क्‍वालीफाई कर चुके और क्‍वालीफाई करने के उम्‍मीदवारों के लिए 1 सितंबर से सोनीपत और लखनऊ में नेशनल कैंप आयोजित किया जा रहा है। साक्षी मलिक और विनेश फोगाट सहित महिलाओं को लखनऊ में ट्रेनिंग करनी होगी। पता हो कि महिलाओं का कैंप 50 किग्रा, 53 किग्रा, 57 किग्रा, 62 किग्रा और 68 किग्रा वर्ग में शुरू होगा, लेकिन डब्‍ल्‍यूएफआई इसमें 76 किग्रा को भी शामिल कर सकता है। ओलंपिक वजन वर्ग में 76 किग्रा भी शामिल है। गौरतलब है कि साक्षी मलिक ने 2016 में खेले गए रियो ओलंपिक्स में 58 किग्रा वर्ग में कांस्य पदक जीता था।\nPublished 21 Aug 2020, 19:57 IST